Халқаро хабарлар, 13 июн 2002\n27 январ 2020, Тошкент вақти: 06:14\nЗАМБУРУҒЛИ КАСАЛЛИКЛАР КЎПАЙМОҚДА\nЎзбекистон тери-таносил касалликлари илмий-текшириш институти мутахассиси Акром Баратов йил сайин республика аҳолиси орасида замбуруғли касалликлар кўпайиб бораëтганини қайд этди.\nБаратовнинг айтишича, Ўзбекистон аҳолисининг қарийб 35% замбуруғли касалликларга чалинган. Маълум бўлишича, Навоий, Бухоро ва Самарқанд вилоятлари ҳамда Қорақалпоғистон республикаси аҳолиси орасида замбуруғли касалликлар айниқса кўп учрайди.\nЮқоридаги маълумотлар Ўзбекистон соғлиқни сақлаш вазирлигининг замбуруғли касалликларга оид ўтказган матбуот йиғинида айтиб ўтилди.\nТОШКЕНТДА НАТО ИЛМИЙ ҚЎМИТАСИНИНГ КЎЧМА МАЖЛИСИ ВА СЕМИНАРИ ЎЗ ИШИНИ БОШЛАДИ\nНАТО илмий қўмитаси барча Марказий Осиё республикалари билан мавжуд илмий-техникавий ҳамкорликни янада ривожлантиришга интилмоқда.\n13 июнь куни Тошкентда НАТО илмий қўмитаси бошлаган семинарда минтақанинг илмий-техникавий муаммоларини ечиш йўллари кўриб чиқилди. Семинар 14 июнда ҳам ўз ишини давом эттиради.\nЖанубий Корея ва Япония давлатларида футбол бўйича жаҳон чемпионати ўйинлари давом этмоқда.\nБугун Туркия ва Бразилия терма жамоалари чемпионат мусобақаларининг иккинчи даврасига йўлланма олишди. Туркиялик футболчилар Хитойликларни 3-0 хисобида, Бразилиялик футболчилар эса Коста Рикалик рақибларини 5-2 хисобида мағлубиятга учратишди. Натижада Хитой ва Коста Рика терма жамоалари турнирдан чиқиб кетишди.\nБугун 30 йил олдин тузилган баллистик ракеталарга қарши шартноманинг муддати расман тугади.\nАҚШ аллақачон янги ракета мудофаа тизими устида иш бошлади. Ўтган декабр ойида АҚШ президенти Жорж Буш мамлакати шартномадан чиқишини расман эълон қилди. Бушнинг айтишига қараганда, 1972 йил май ойида АҚШ президенти Ричард Никсон ва Совет Иттифоқи раҳбари Леонид Брежнев томонидан имзоланган мазкур шартнома совуқ уруш даврининг қолдиғи бўлгани боис ўзининг стратегик аҳмиятини йўқотган. Бугун Россия ташқи ишлар вазири Игорь Ивановнинг айтишига кўра, Россия шартнома кучдан чиққанига афсусланади, аммо бунинг натижасида юзага чиқадиган салбий оқибатларни камайтириш устида ишлайди. Шанба куни АҚШнинг Аляска штатида янги ракета мудофаа тизими учун синов майдонини қуриш ишлари бошланди.\nБугун Римда БМТ озиқ-овқат саммити якунланди.\nДелегатлар аъзо давлатларнинг жаҳон бўйлаб очликдан азият чекаëтган одамлар сонини ярмига қисқатириш хақдаги мақсадини тасдиқладилар, аммо бу мақсадга қандай эришиш борасида келишолмадилар. БМТ маълумотларига кўра, бугун жаҳон бўйлаб 800 миллиондан ошиқ одам, шу жумладан, болалар ҳам очликдан азият чекишмоқда. Ҳар куни таҳминан 24 минг одам очликдан қурбон бўлмоқда. Учрашувга мезбонлик қилган Италия бош вазири Силвио Берлускони саммит фойдали бўлганини айтди ва аксари Ғарб лидерларининг учрашувга қатнашмагани – саммит аҳамиятини камайтирди, деган танқидларни рад этди. Жаҳон бўйлаб ривожланаëтган деярли барча 74 мамлакатнинг давлат ëки ҳукумат бошлиқлари саммитда иштирок этишди. 4 кунлик саммит давомида камбағал давлатларнинг делегатлари бой давлатлар бозорларига кириш осонлаштирилишига чақирдилар.\nРоссия хавфсизлик котиби Владимир Рушайлонинг айтишига қараганда, Мустақил давлатлар ҳамдўстлигига аъзо давлатлар келаси бир неча йил ичида террорга қарши янги бир дастур ишлаб чиқишлари керак.\nБугун Бишкекда нутқ сўзлаган Рушайло, дастур ҳар қачонгидан ҳам пухта бўлиши, аммо шунинг билан бирга халқаро қонунларга жавоб бериши зарурлигини таъкидлади. Унинг айтишича, коллектив тезкор кучларнинг амалиëтларида самарадорликни оширишга эҳтиëж сезилмоқда. Бугун Бишкекда Россия мудофаа вазири Сергеи Иванов расмий Москва ўзининг Қирғизистондаги ҳарбий базаларини яна камида 7 йилдан 15 йилгача сақлаб туришни режалаëтганини маълум қилди. Ҳозир Россия қуролли кучлари ва федерал чегара ҳизматининг Қирғизистонда 4 та ҳарбий базаси бор. Иванов ва Қирғизистон мудофаа вазири Эсен Топоев Россиянинг Қирғизистондаги базалари тўғрисида бир шартнома имзоладилар.\nБугун Тошкентда НАТОнинг илмий-техникавий қўмитаси 2 кунлик учрашув ўтказишни бошлади.\nУчрашувда минтақавий энергетика, табиатни муҳофаза этиш ва сув таъминоти каби масалалар муҳокама этилмоқда. Ўзбекистон расмийларининг айтишларича, кеча НАТО бош котибининг илмий-техникавий ва экология ишлари бўйича ëрдамчиси Жан Фурнет Ўзбекистон ташқи ишлар вазири Абдулазиз Комилов билан учрашган.\nБугун Афғонистон Лўя Жирга олий кенгаши делегатлари муваққат ҳукумат раҳбари Хамид Карзайни мамлакатнинг янги давлат бошлиқлигига номзод этиб кўрсатдилар.\nШундан кейин олий кенгашнинг 1.500 делегати олдида чиқиш қилган Карзай, мамлакатга хавфсизлик ва тинчлик, шунингдек, бутун Афғонистонни назорат эта оладиган бир ҳукумат кераклигини айтди. Унинг таъкидлашича, бутун Афғонистон ҳалқи таълим олиш имкониятига эга бўлиши ва етарлича озиқ-овқат билан таъминланиши зарур. Карзайнинг ўтиш давридаги 18 ойлик ҳукуматга етакчилик қилиши кутилмоқда.\nКеча Ҳиндистонда “Ал-Қаида” жангарилари Кашмирнинг Покистон назоратидаги ҳудудларида фаолият кўрсатаëтган бўлиши мумкинлигини айтган АҚШ мудофаа вазири Доналд Рамсфелд бугун расмий Исломободни мазкур террор тармоғига қарши курашда ҳамкорлик қилаëтгани учун мақтади.\nРамсфелднинг Исломободда Покистон ташқи ишлар вазири Абдул Саттор билан музокаралар олиб борганидан кейин айтишига кўра, Покистон ҳукумати “Ал-Қаида” жангариларини Кашмирнинг Ҳиндистон қисмига киришини қўллагани тўғрисида далиллар йўқ.\n“Менда, АҚШда “Ал-Қаида” жангарилари Кашмирда фаолият кўрсатаëтгани хақда далиллар йўқ. Разведка манбалари Кашмирда ëки турли жойларда “Ал-Қаида” жангарилари борлигига ишонишмоқда, фақат бу маълумотлар тахминий ва тасдиқланмади”, - деди Рамсфелд. У Исломобод ҳукумати Покистон ичида “Ал-Қаида”нинг ҳар қандай аъзосига қарши чора-тадбирлар кўришига ишонишини айтди. Бугун Рамсфелд Кашмир можаросида Ҳиндистон билан бўлган кескинликни юмшатиш мақсадида Покистон президенти Парвез Мушарраф билан учрашади.\nиюн 12, 2002\nЎЗБЕКИСТОН-АРМАНИСТОН ЎРТАСИДА ҚЎШМА КОМИССИЯ ТУЗИЛДИ\nАрманистон ташқи ишлар вазири Вартан Оскаряннинг Тошкентга ташрифи натижаси ўлароқ Ўзбекистон-Арманистон орасида қўшма комиссия тузилди. Мазкур комиссия икки мамлакат ўртасида савдо-иқтисодий алоқаларни ривожлантириш билан шуғулланади.\nЯККА ТАРТИБДА САВДО ҚИЛУВЧИЛАР НОРОЗИ\n2002 йил 6 июн куни эълон қилинган Ўзбекистон Республикаси Вазирлар Маҳкамасининг «Жисмоний шахслар томонидан Ўзбекистон Республикаси ҳудудига товарлар олиб келинишини тартибга солиш тўғрисида»ги қарорнинг жорий этилиши индивидуал савдогарлар норозилиги туфайли 1 июлга қадар қолдирилди. Маълум бўлишича, қарорнинг айрим бандларида индивидуал тарзда савдогарлик билан шуғулланувчи тадбиркорлар ҳуқуқи хисобга олинмаган. Шу сабаб 2002 йил 7 июнь куни «Отчопар» бозорида савдо қилувчи савдогарлар Тошкент шаҳар Давлат солиқ инспекцияси биноси олдида йиғилишган. Воқеа жойига Ўзбекистон давлат солиқ қўмитаси раиси ўринбосари Эркин Гадоев ҳамда молия вазири ўринбосари жаноб Жўраев етиб келишган. Аммо улар билдирилган эътирозларга жавоб бера олишмаган.\nМаълум бўлишича, қарорда Давлат солиқ қумитаси Назорат-тафтиш бош бошқармаси ва Республика прокуратураси ҳузуридаги Солиққа оид жиноятларга қарши курашиш департаменти мансабдорларига «импорт қилувчи жисмоний шахсларда тижорат фаолияти учун мўлжалланган товарларнинг Ўзбекистон Республикаси ҳудудига олиб келинишини тасдиқловчи ҳужжатлар мавжудлигини режадан ташқари текшириш ҳуқуқи» берилган бўлиб, айни ҳужжат кўрсатилмаса тадбиркорнинг товари мусодара этилиши айтилган. «Отчопар» бозорининг милиция ходимлари қарорнинг мазкур бандини баҳона қилган ҳолда савдогарлардан ўтган йили олиб келинган товарлар учун ҳужжат кўрсатишни талаб қилишган. Ҳужжат кўрсатилмагач, милиция ходимлари савдогарларнинг товарларини мусодара қила бошлаган.\nРеспублика солиқ қўмитаси вакилига кўра, «Отчопар» бозори яқиндан бери милиция ходимлари тасарруфига ўтган бўлиб, солиқ тўловлари ҳамда махсус ҳужжатларни текшириш ишлари уларга юклатилган.\nРеспублика солиқ қўмитаси ходимларининг Озодлик радиосига хабар беришларича, айни пайтда қарорга тузатиш киритиш устида ишлар олиб бориляпти.\n«КЎКТУРКЛАРНИНГ ЎЛИМИ» РОМАНИ ИЛК БОР ЎЗБЕК ТИЛИДА НАШР ЭТИЛДИ\nТуркчилик ғоясини ўз асарида мадҳ этган ХХ аср машҳур турк ёзувчиси Ҳусайн Ниҳол Отсизнинг «Кўктуркларнинг ўлими» романи илк бор ўзбек тилида нашр этилди. Ушбу асарни турк тилидан ўзбекчага таниқли ўзбек шоири Тохир Қаҳҳор ўгирган.\n«Кўктуркларнинг ўлими» романида қадимги туркий хақонликнинг Чин мамлакатига қарам бўлиб қолиши акс этган.\nТохир Қаҳҳорнинг эътирофича, «Кўктуркларнинг ўлими» романи ўзбек ўқувчилари учун хануз ғира-шира бўлиб турган қадимги турклар даврини бир қадар ёритади.\nМосква тарафдори бўлган Чеченистон маъмуриятидаги расмий киши, ўтган 24 соат ичида Россиянинг камида етти аскари ўлдирилганини маълум қилди.\nЎз исмини айтмасликни сўраган расмий киши Ассосиэйтед Пресс ахборот агентлигига, бир милиция ходими номаълум шаҳс томонидан ўлдирилгани ҳамда бошқа бир милиция ходимининг жасади топилганини билдирди.\nРоссия ҳаво кучлари Ножай Юрт туманида партизанларга тегишли эканида гумон қилинган жойларни бомбардимон қилди. Шунингдек Россия аскарлари тозалаш операциялари давомида партизан ёки уларга хайриҳоҳ эканида гумон қилинган 60 кишини қўлга олди.\nБугун Афғонистонда анъанавий оқсоқоллар кенгаши Лўя Жирга иккинчи кун ўз ишини давом эттирди.\nДелегатлар қуролли гуруҳ бошлиқларининг иштироки йиғилишнинг демократик ҳукумат пойдеворини яратиш мақсадига путур етказиши ҳақида шикоят қилдилар.\nБироқ Европа Иттифоқининг махсус вакили Клаус Петер Клайбер, собиқ қуролли гуруҳ бошлиқларининг қўшилиши “катта ютуқ” эканини айтди: “Бу менга бир нарсага яъни муваққат хукумат собиқ қуролли гуруҳ бошлиқларини Кобулда ҳукумат таркибига қўшишга қарор қилганига ишора қилмоқда. Агар бунинг уддасидан чиқилса, бу катта ютуқ бўлади”,- деди.\nЙиғилишда қатнашаётган 1.500 нафар расмий делегат, 18 ой фаолият олиб борадиган Афғонистоннинг Ўтиш даври хукумати бошлиғини сайлаши керак.\nАҚШ мудофаа вазири Доналд Рамсфелд Нью Деҳлида Ҳиндистон бош вазири Атал Биҳари Важпайи билан учрашмоқда.\nСўзлашувлар чоғида Ҳиндистон ва Покистон ўртасидаги кескин вазият масаласи муҳокама этилмоқда. АҚШ расмийлари сўзлашувларда диққат эътибор Покистонда жойлашган исломий жангарилар Кашмирнинг Ҳиндистон назоратидаги қисмига яширинча ўтишини кузатиш эҳтимоли масаласига қаратилишини айтдилар.\nРамсфелд бугун эрталаб Ҳиндистон ҳавфсизлик маслаҳатчиси ва мудофаа вазири билан бўлган музокаралар самарали бўлганини айтди.\nАҚШ мудофаа вазири Рамсфелд: “Биз конструктив чоралар кўрилаётганига ишонамиз. Ҳиндистон раҳбарияти ўз ҳавотирини билдирди ва муаммо тўғри йўл орқали ўз ечимини топишидан манфаатдор эканини айтди”,- деди.\nНью Деҳлида сўзлашувлар тугаганидан кейин Рамсфелд Покистон лидери Парвез Мушарраф билан эртага музокаралар олиб бориш учун Исломободга учиб кетади.\nРоссия президенти Владимир Путин бугун “Россия куни”, яъни мамлакатнинг совет иттифоқидан суверен бўлганини нишонлади.\nПутин коммунистик тузумдан ўтиш даврининг энг оғир йиллари ортда қолганини айтиб, янги ижтимоий жамият қураётгани учун Россия фуқароларини мақтади. Президент Путин: “Биз бу мамлакатда ҳақиқий демократик жамият қураяпмиз ва биз, дунёда кўп қутбли демократик тартиб бўлишида фаол иштирок этишни ҳоҳлаймиз” деди.\nТуркия Бош вазири Булент Эжевет соғлиги яхшиланаётганини маълум қилди.\nБугун 77 ёшдаги Эжевет, шифокорлар уйига камроқ келаётганларини, бу тузалаётганидан далолат эканини айтди. Ўтган ойда Эжевет ичак касаллиги, кейинроқ эса қовурғаси сингани сабабли икки маротаба касалхонага ётқизилган. Эжеветнинг хасталиги, у бошчилик қилаётган кабинет коалицияси ҳақида хавотирлар пайдо бўлишига олиб келди.\nНавбатдаги хабар Хитойда юз берган табиий офат ҳақида.\nХитойнинг ғарбий қисмида ёққан кучли ёмғирдан пайдо бўлган сув тошқини ҳамда ер сурилиши оқибатида 170дан ортиқ киши нобуд бўлгани ва минглаб аҳоли бошпанасиз қолгани хабар қилинди.\nФавқулодда ҳолатлар расмийлари маълумотига кўра, Шаанкси вилоятида ҳафта охирида ёққан кучли ёмғир оқибатида тахминан 150 киши нобуд бўлгани ва камида 260 киши бедарак йўқолган. Сичуань вилоятида эса 24 киши нобуд бўлган ва салкам 10.000 аҳоли бошпанасиз қолгани таҳмин қилинмоқда.\nБугун Лиссабонда Европада хавфсизлик ва ҳамкорлик ташкилотининг олий даражали учрашуви бошланди.\nЙиғилишнинг тантанали очилиши маросимида сўзлаган нутқида, Португалия бош вазири Хосе Дурао Барросо, терроризмга қарши курашда халқаро ҳамкорликка чақирди. Европада хавфсизлик ва ҳамкорлик ташкилотининг навбатдаги президентлик вазифасини бажараётган Португалия бош вазири, бир кунлик саммитда сиёсий, иқтисодий, молиявий ва харбий стратегиялардан фойдаланган ҳолда терроризмга қарши кураш масаласи муҳокама этилишини билдирди.\nРоссия ва Марказий осиёнинг учта республикаси кучлари бугун Қирғизистонда биргаликда ҳарбий машқлар ўтказишни бошладилар.\nРоссиянинг ҳарбий матбуот вакили Сергей Черномирдин Россия, Қозоғистон, Қирғизистон ва Тожикистоннинг таҳминан 500 аскардан иборат тез харакат қилувчи кучлари биргаликда, тасаввур қилинган террорчи гуруҳларга қарши ҳарбий тактика ишлаб чиқаётганларини айтди. Черномирдин шунингдек, Қирғизистон пойтахти Бишкек яқинида ўтаётган ушбу машқлар шанба кунигача давом этишини, сўнг ҳарбий машқлар Қозоғистонда давом этишини билдирди.\nРоссиялик чегарачилар Афғонистондан Тожикистон худудига ўтишга уринган бир гуруҳ қуролли шахсни ўққа тутдилар.\nБугун чегарачилар штаби бошлиғи генерал Сергей Жилкин тўрт шахс чоршанбага ўтар кечаси қоронғуда қочишга улгурганини билдирди. Жилкин сўзига қўшимча қилиб, чегарачилар воқеа юз берган жойдан қайиқ, танкка қарши граната отувчи қурол ва бошқа турдаги ўқотар қуролларни топганларини айтди.\nиюн 11, 2002\nМАКТАБГА КОМПЬЮТЕР СОВҒА ҚИЛИНДИ\n11 июн куни Ҳиндистоннинг Ўзбекистондаги элчихонаси вакиллари ҳамда Ўзбекистондаги ҳинд маданияти маркази ходимлари Тошкент шаҳри Собир Раҳимов туманида жойлашган 24-ўрта мактабга уч дона компьютер, учта принтер ва бир дона факс ускунасини совға қилдилар.\nТошкент шаҳридаги 24-ўрта мактаб ҳинд тилини ўқитишга ихтисослашгани учун элчихона кўп йилдан бери мазкур мактабга ёрдам кўрсатиб келмоқда.\nХОНОБОД АЭРОДРОМИДА ҲАНДАЛ ГАЗИ ТОПИЛДИ\nХонободдаги АҚШ ҳарбий базасида заҳарли ҳандал газининг излари топилган. Ўзбекистон президенти матбуот хизмати вакили Шерзод Қудратхўжаевнинг Озодлик радиосига айтганларига кўра, ҳандал газининг миқдори кўп эмас. Ҳозирча бу газ одамлар соғлигига жиддий зиён етказмаган.\nЎз вақтида собиқ СССРнинг Давлат хавфсизлиги хизмати (КГБ) ва ҳарбий вазирлиги Хонобод аэродромида зарарли ҳандал гази сақланганлиги ҳақида Ўзбекистон томонини маълум қилмаган. Мустақиллик даврида ҳам бундай маълумот ошкор қилинмаган.\n9 июн куни АҚШ армияси расмийлари Хонобод ҳарбий базасидаги 3 жойда заҳарли газ аломатлари аниқлангани ҳамда АҚШ харбийлари бу жойлардан кўчирилгани ҳақида хабар қилишди.\nБугун Кобулда Лўя Жирганинг биринчи йиғини очилди.\nЙиғин қатнашчилари ўтиш даври ҳукуматини сайлашлари керак.\nБир ярим мингга яқин халқ вакили олдида Афғонистоннинг собиқ қироли Муҳаммад Зоҳиршоҳ нутқ сўзлади.\nКеча, бўлажак ҳукумат таркиби, ҳамда собиқ монархнинг роли устидаги тортишувлар муносабати билан Лўя Жирга йиғини кечиктирилган эди. Оқсоқоллар кенгаши аъзоларининг кўпчилиги Зоҳиршоҳнинг давлатга раҳбарлик қилишини исташмоқда.\nБироқ кеча собиқ қирол янги ҳукуматда бирор мансаб эгаллаш нияти йўқлигини эълон қилиб, бош вазир лавозимига ҳозирги муваққат идора раҳбари Ҳамид Карзайнинг сайланиши тарафдори эканини айтди.


Коронавирусдан тузалганларни реабилитациядан ўтказиш амалиётидан воз кечилди\n23 апрел 2021, Тошкент вақти: 18:17\nСоғайганлар мана шундай тантаналар билан реабилитацияга кузатилар эди.\nКоронавирусдан тузалганларни реабилитацияга жўнатиш амалиётидан воз кечилгани тўғрисида 15 июнь куни Соғлиқни сақлаш вазирлиги маълум қилди.\n“Ҳатто дунёнинг ривожланган давлатларида ҳам нафақат бу амалиёт, балки коронавирусга чалинганлар ҳам фақат оғир ҳолатлардагина шифохонага ётқизилади, қолган пайт керакли дори-дармонлар тавсия қилиниб, уйда даволаниш буюрилади”,- дейилади хабарда.\nВазирликнинг таъкидлашича, Ўзбекистонда вирусга чалинган ҳар қандай бемор белгиланган муддатда жиддий кузатув остида тўлиқ бепул даволанади. Даволаниш сўнгида вирус бўйича текширувлар манфий натижа берганидан кейин ҳам бу намуналар Тошкентдаги СЭОМнинг махсус вирусология лабораторияларида қайта таҳлилдан ўтказилади ва фақат шундан кейингина узил-кесил ташхис қўйилади. Ана шундай такрорий чуқурлаштирилган текширувдан кейингина бемор тузалган ҳамда хавфсиз ҳисобланади.\n“Энди реабилитация амалиёти тўхтатилганига келсак, тажриба бу амалиётга зарурат йўқлигини кўрсатди. Чунки реабилитацияга вирусдан батамом халос бўлганлар жўнатиларди ва улар орасида касаллик қайталаниш ҳолати ҳам кузатилмади. Шундан кейин бу тажрибадан воз кечилди”, - дейилади хабарда.


Қурилиш материаллари ишлаб чиқариш соҳаси янгиланади\n14:30 / 14.11.2016\nЎзбекистон Республикаси Президенти вазифасини бажарувчи томонидан 2016 йил 25 октябрда имзоланган қарорга мувофиқ, “Ўзқурилишматериаллари” акциядорлик компанияси акциядорлик жамиятига айлантирилди. “Республика қурилиш материаллари саноатини бошқаришни ташкил этишни янада такомиллаштириш чора-тадбирлари тўғрисида”ги қарорда шу ҳақда сўз юритилган.\nМазкур қарорга биноан, “Ўзқурилишматериаллари” акциядорлик компанияси негизида “Ўзқурилишматериаллари” акциядорлик жамияти тузилди.\nҲужжатга мувофиқ, қурилиш материалларини ишлаб чиқариш саноати тузилмаларини ривожлантириш ва диверсификация қилиш чоралари белгиланган. Соҳага хорижий сармояларни кенг жалб қилиш ҳамда унинг экспорт салоҳиятини ошириш, шунингдек, соҳага корпоратив бошқарувнинг замонавий усулларини қўллашни амалиётга киритиш кўзда тутилган.\nАкциядорлик жамияти вазифалари сифатида қурилиш моллари ишлаб чиқариш ҳажмини ва турларини кенгайтириш, соҳага илғор энергия ва хом-ашёни тежовчи технологияларни жорий қилиш, замонавий қурилиш моллари ишлаб чиқариш бўйича қўшма корхоналар ташкил этиш, соҳани бошқаришга юқори малакали менежерлар, шу жумладан хорижий мутахассисларни жалб этиш кабилар белгиланган.\nБундан ташқари, “Ўзқурилишматериаллари” АЖ таркибида махсус лойиҳавий илмий-тадқиқот институти «ҚурилишматериалЛИТИ» МЧЖ ташкил этилади.\nЎзбекистон Вазирлар Маҳкамаси Президент в.б. қарорига асосан, “Ўзқурилишматериаллари” АЖ Бошқаруви раисини тайинлаш тўғрисида қарор қабул қилди. “Ўзқурилишматериаллари” АЖ матбуот хизматига кўра, Ботир Зарипов “Ўзқурилишматериаллари” АЖ Бошқаруви раиси этиб тайинланган.\nЎзбекистон Вазирлар Маҳкамаси Президент қарори “Ўзқурилишматериаллари”


iPhone ўз эгасини муқаррар ўлимдан асраб қолди! - Terabayt.Uz\niPhone ўз эгасини муқаррар ўлимдан асраб қолди!\nЗамонавий гаджетлар инсонларга кундалик мулоқот, интернет ва бошқаларда қўл келишидан ташқари, саломатликни сақлашда ва ҳатто жиноятларни аниқлашда ҳам ёрдам беради. Бунга, асосан, девайслардаги фитнес-трекер ва соғлиқни назорат қилишга оид функциялари сабабчидир.\nЛекин Австралияда бўлиб ўтган воқеа ўта антиқа – унда iPhone бирор технология сабабли эмас, балки корпуси қалқон вазифасини бажариб, ўз эгасини ҳалокатдан сақлаб қолган. Нимбин посёлкасида яшовчи 43 яшар эркак ўз уйига яқинлашиб, машинадан тушар экан, ўзига камондан ўқ узишга тайёрланаётган танишини кўриб қолади. Уни суратга олиш учун айфонининг камерасини тўғрилаган пайти узилган ўқ келиб смартфонга тегади.\nКўриб турганингиздек, камон ўқи келиб iPhone корпусини тўлиқ тешиб ўтган. Энди тасаввур қилаверинг – агар у бўлмаганида, бу ўқ инсонни аниқ ўлдирар эди. Яхшиямки, жабрланувчи фақат иягидан салгина шикастланган, холос, унга ҳатто тиббий ёрдамнинг ҳам кераги бўлмаган. Ўқ узган кишини эса полиция ҳибсга олган – у аввал ҳам судланган 39 яшар киши бўлиб чиққан.\n#Apple #Apple iPhone #смартфонлар #жиноятчилик\n6 850 000 сўм


DxOMark’нинг янгича рейтинги: овози энг зўр смартфонлар! - Terabayt.Uz\nШу пайтгача фотокамераларни профессионал синовдан ўтказиши билан танилган DxOMark компанияси мобил қурилмаларнинг яна бир жиҳатини тестдан ўтказишни бошлади. Яъни, энди у смартфонларнинг овоз янгратиш хусусиятларини текширишни йўлга қўйди ва бу борадаги илк рейтингини эълон қилди.\nЎҚИНГ: Google Pixel 4 XL ва Samsung Galaxy Note 10 Plus'ларнинг камераси таққосланди\nDxOMark сервисининг янги йўналишдаги тестида бешта брендга қарашли жами еттита қурилманинг овоз имкониятларига баҳо берилган: Apple iPhone 11 Pro Max (сотиб олиш) ва iPhone XS Max; Samsung Galaxy S10+ (харид қилиш) ва Galaxy Note 10+; Sony Xperia 1, Honor 20 Pro ҳамда Huawei Mate 20 X.\nТадқиқотларда ушбу смартфонлар бир ҳафта мобайнида синаб кўрилган; уларнинг динамик ва қулоқчин орқали овоз узатиши текширилган. Шунингдек, камера ва диктофон орқали ёзиб олинган овозлар сифати ҳам ўрганилган.\nЯнгича рейтинг етакчиси Huawei Mate 20 X модели бўлган, Apple’нинг бултурги флагмани – iPhone XS Max эса энг янги iPhone 11 Pro Max’дан ҳам ўзиб, иккинчи ўринни эгаллаган:\nDxOMark таъкидлашича, Mate 20 X ҳамда iPhone XS Max овозни деярли идеал тарзда узатиб беради. iPhone 11 Pro Max эса товушларни уларчалик аниқ янгратмайди, яна динмикдаги бас борасида ортда қолади. Ландшафт режимида эса у чап ва ўнг каналларни чалкаштириб юборган. Овознинг баландлиги борасида iPhone 11 Pro Max бошқа қурилмалардан устун келган.\nАйтиб ўтиш ўринлики, DxOMark ушбу тестларни махсус қурилган лабораториясида ўтказган; у ердаги шарт-шароитлар эса смартфонларни оддий қўллаш шарт-шароитларидан фарқ қилади. Шу боисдан ҳам фойдаланувчилар мазкур флагманларнинг овоз сифатидаги фарқларини унчалик сезмасликлари табиий.\nЎҚИНГ: Энг қудратли смартфонлар ўнталиги (AnTuTu, 2019 йил, сентябрь)\n#Apple #Huawei #Samsung #Sony #Android смартфон #рейтинг #смартфонлар #тест #Apple iPhone Xs Max #Huawei Mate 20X #Samsung Galaxy S10+ #DxOMark #Sony Xperia 1 #Honor 20 Pro #Samsung Galaxy Note 10+ #Apple iPhone 11 Pro Max


От гўштининг ҳукми қандай? » Ўзбекистон янгиликлари – Zamin.uz\nОт гўштининг ҳукми қандай?\nСавол:От гўштининг ҳукми қандай? Уни еса бўладими?\nЖавоб:Бисмиллаҳ, валҳамдулиллаҳ. От гўшти истеъмоли борасида уламолар ўртасида ихтилоф бор. Имом Шофеъий ва жумҳур уламолар наздида от гўштини ейиш мубоҳ, унинг бирон кароҳати йўқдир.


ОАВ: Mitsubishi Motors "ёқилғи можароси"га алоқаси бор 2 миллиондан ортиқ автомобиль сотган бўлиши мумкин\n18:14 / 25.04.2016\n"Ёқилғи можароси"га аралашиб қолган Mitsubishi Motors компанияси, техник тавсифларида ёнилғи сарфига оид рақамлар ўзгартирилган 2 миллиондан ортиқ автомобилини сотган бўлиши мумкин. Бу ҳақда “Киодо” ахборот агентлиги хабар қилмоқда.\nШу пайтгача, компаниянинг 10 та моделида қоидабузарликларга йўл қўйилган, улар орасида машҳур Pajero модели, eK сериясидаги кичик литражли автомобиллар ҳам бор. Аммо ҳозирча уларнинг тўлиқ рўйхати эълон қилинмаяпти. Қайд этилишича, ёқилғи сарфи камайтириб кўрсатилган илк автомобиллар 2002 йилдаёқ сотувга чиқарилган.\nЯпония ҳукумати ишлаб чиқарувчига нисбатан тергов ишларини олиб бормоқда. Хусусан, унинг бош қароргоҳи ва тадқиқот марказида текширувлар ўтказилган. Мамлакат вазирлар маҳкамаси бош котиби Есихидэ Суганинг баёнотига кўра, ҳукумат мижозлар ишончини суиистеъмол қилган корпорацияга нисбатан қатъий чоралар кўради.\nОАВ ёзишича, компания ўз навбатида, автомобиль сотиб олинганидан бошлаб ортиқча сарфланган ҳар литр бензин қийматини тўлаб бериш ташаббуси билан чиқиши эҳтимоли бор.\nШу йилнинг 20 апрелида компания раҳбари Тэцуро Аикава ёқилғи сарфига оид қоидабузарликларга йўл қўйилганини тан олган эди. Унинг айтишича, рақамлар ўртача 5-10 фоизга ўзгартирилган бўлиши мумкин.\nКомпаниянинг фирибгарликлари ошкор бўлгач, Mitsubishi Motors акциялари камида 40 фоизга арзонлашиб кетган ва унинг етакчи ҳамкорларини ҳам ўз домига тортган эди.


«МЮ» Гвардиоланинг «Ман Сити»га ўтиши аниқ бўлиши биланоқ, Моуриньо билан музокара бошлаган » Скачать музыку бесплатно новинки музыки 2016-2017\n«МЮ» Гвардиоланинг «Ман Сити»га ўтиши аниқ бўлиши биланоқ, Моуриньо билан музокара бошлаган\nКомментариев: 0 Просмотров: 250 Дата: 6-02-2016, 06:52 «Челси» жамоасининг собиқ бош мураббийи Жозе Моуриньо ва «Манчестер Юнайтед» раҳбарияти ўртасида музокаралар бошланган. Бу ҳақда ВВС хабар тарқатган. Хабарда айтилишича, манкунанликлар «Манчестер Сити» Хосеп Гвардиола билан шартнома тузиб қўйгани ҳақида олдиндан, 1 февраль куни эълон қилгач, испаниялик мутахассисдан умид узиб, Моуриньога юзланишган. Айни вақтда «Манчестер Юнайтед» жамоаси бош мураббий Луи ван Гаалга ёрдамчилик қилаётган Райан Гиггз Моуриньони жамоага олиб келиш ғоясига қарши бўлмоқда. Моуриньонинг ўзига эса «МЮ»ни бошқариш истиқболли лойиҳа сифатида кўринмоқда. Бундан олдинроқ, ESPN нашри Моуриньонинг ёзда Манчестерга боришига ишончи комиллиги ҳақида хабар берганди. - деб хабар бермоқда Stadion.uz нашри.


MEHRTILSIMI.uz – 24 sahifasi – Ижтимоий-ҳуқуқий сайти\nАфғон уршида қатнашган ва Байналминалчилар уруш қатнашчиларига тенглаштирилган улар мол-мулк ва ер солиғидан озод қилинган эди. Лекин, солиқ идораси ходимлари томорқа учун солиқ тўлаши шарт…\nСаламат Авезов 25.10.2020\tNo Comments\nМен I гуруҳ ногирониман. Бензин учун бериладиган компенсасия пулини олиш учун ҳужжат тўплаб туман Пенсия жамғармасига топширдим машинам мени номимда. Улар беришмади сизга берилмайди деб…\nМен II гуруҳ ногирониман. Карантин даврида ТМЭК қайта кўрик муддати яқинлашган ногиронларнинг қайта текшируви автоматик сурилади то пандемия ҳавфи бартараф этилмагунча деб эшитган эдим, лекин…\nСаламат Авезов 24.10.2020\tNo Comments\nШахс 50 ёшда ҳам пенсияга чиқиши мумкинми? Қандай имтиёзлар билан чиқиши мумкин? Аслида “Фуқароларнинг давлат пенсия таъминоти тўғрисида”ги Қонуннинг 7-моддасига асосан ёшга доир пенсия олиш…\nСаламат Авезов 23.10.2020\tNo Comments\nОтам вафот этганлар, онам кўзи ожиза I гуруҳ нафақадалар. Мен контракт тўловчи талабаман, ёлғиз фарзандман. Ҳокимятга шартнома тўловига ёрдам қилишини сўраб арз қилдим ва чин…\nСаламат Авезов 22.10.2020\tNo Comments\nСаламат Авезов 25.10.2020 No Comments\nСаламат Авезов 24.10.2020 No Comments\nСаламат Авезов 23.10.2020 No Comments\nНогиронлар уйига жойлаштириш мумкинми?\nСаламат Авезов 15.12.2016\tFikr bildirish yo’q 867 кўрилди\nКасалманд, ногирон қариндошимиз бор, фарзандлари йўқ, ёлғиз яшайди. Моддий ва тиббий ёрдамга муҳтож. Тошкент шаҳрида ногиронлар уйига жойлаштириш мумкинми, мумкин бўлса, қандай хужжатлар керак? Сиз…\nDavomini o’qish Ногиронлар уйига жойлаштириш мумкинми?\nСаламат Авезов 08.12.2016\tFikr bildirish yo’q 90 кўрилди\nСаламат Авезов 08.12.2016\tFikr bildirish yo’q 713 кўрилди\nБиринчи гуруҳ ногирониман, шунга қарамай саркомарин ташхиси билан 15 йил қишлоқ ичида автомашина бошқардим. Эшитишимга қараганда, имконияти чекланганлар учун ҳам ҳайдовчилик гувоҳномаси берилар экан. Мен…\nDavomini o’qish “Ногиронларга ҳайдовчилик гувоҳномасини бериш мумкинми?”\nСаламат Авезов 14.10.2016\tFikr bildirish yo’q 829 кўрилди\nСаламат Авезов 11.08.2016\tFikr bildirish yo’q 992 кўрилди\nСаламат Авезов 23.06.2016\tFikr bildirish yo’q 856 кўрилди\nСаламат Авезов 27.03.2016\tFikr bildirish yo’q 97 кўрилди\nСаламат Авезов 17.03.2016\tFikr bildirish yo’q 930 кўрилди\nСаламат Авезов 29.02.2016\tFikr bildirish yo’q 963 кўрилди\nСаламат Авезов 28.01.2016\tFikr bildirish yo’q 862 кўрилди\nСаламат Авезов 16.07.2015\tFikr bildirish yo’q 945 кўрилди\nСаламат Авезов 21.05.2015\tFikr bildirish yo’q 800 кўрилди\nСаламат Авезов 14.05.2015\tFikr bildirish yo’q 643 кўрилди\nСаламат Авезов 11.12.2014\tFikr bildirish yo’q 762 кўрилди\nAvvalgi sahifa Sahifa 1 … Sahifa 23 Sahifa 24 Sahifa 25 Keyingi sahifa\nShu hafta: 3037\nShu oy: 11915


Уй қамоққа айланган. «Толибон» ҳукмронлигида аёллар қандай яшамоқда? — KMODS\nҲУЗУРИДАГИ МИЛЛАТЛАРАРО МУНОСАБАТЛАР\nВА ХОРИЖИЙ МАМЛАКАТЛАР БИЛАН\nДЎСТЛИК АЛОҚАЛАРИ ҚЎМИТАСИ\nҚЎМИТАНИНГ ТАРКИБИЙ ТУЗИЛИШИ\nМиллий маданий марказлар\nҲамкор ташкилотлар ҳақида маълумот\nЧет элдаги ўзбек диаспораси\nБизга қўнғироқ қилинг\nСайтнинг мобил версияси\nАҳоли ва миллий байрамлар\n2021 йил Bosh-sahifa-kir\nУй қамоққа айланган. «Толибон» ҳукмронлигида аёллар қандай яшамоқда?\nPosted on 24.09.2021 Author admin\tКомментарии к записи Уй қамоққа айланган. «Толибон» ҳукмронлигида аёллар қандай яшамоқда? отключены\nАфғонистонда ҳокимиятни қўлга олган «Толибон» ҳаракати аёлларга нисбатан позициясини юмшатишга ва уларнинг ҳуқуқларини «ислом қадриятлари»га мувофиқ тарзда ҳурмат қилишга — уларнинг таълим олиши ва ишлашига рухсат берилишини ваъда берганди. Аммо янги ҳукумат ҳозирча бу ваъдаларига амал қилмаяпти.\nBBC рус хизмати билан гаплашган афғонлар шу қадар қўрқувдаки, улар бир неча ҳафтадан буён ўз уйларидан чиқа олишмаяпти. Улар 20 йил олдинги сценарий такрорланишидан, аёллар яна паранжи тўғри кийилмагани ёки ўз маҳрамисиз таксига чиққани учун калтаклана бошланишидан қўрқишмоқда.\nАёлларнинг хавотирларини халқаро ҳуқуқ ташкилотлари ҳам тасдиқлашмоқда — уларнинг маълумотларига кўра, кўплаб вилоятларда толиблар қизларга мактабга боришни, аёлларга эса уйдан чиқишни тўғридан тўғри тақиқлаган.\n11 сентябрь куни бурқа кийган уч юз чоғли аёл Кобул давлат университети аудиториясида «Толибон»ни қўллаб-қувватлаш учун йиғилди. Улар янги ҳукуматни тан олишлари ва толиблар бошқарувида ўзларини тўла хавфсиз ҳис этишларини билдиришди, шунингдек Ғарбни ва исломий дресс-кодга қарши бўлганларни қоралашди. «Афғонистонни тарк этган аёллар бизнинг вакилимиз бўла олмайди», дея ёзилганди намойиш иштирокчиларидан бири тутган табличкада.\nАммо уларнинг ўзи ҳам барча афғон аёлларини ифодалай олмайди: Кобул атрофида яшовчи 17 ёшли Сюзан уч ҳафтадирки уйдан чиқа олмайди — у қўрқади. «Мен ўзим ва яқинларим билан нима бўлишини билмайман. Доим даҳшатли тушлар кўраман, энди биз йигирма йил олдин ота-оналаримиз бошидан ўтказганларни ҳис қилмоқдамиз», дейди у BBC мухбири билан суҳбатда.\nСюзан нашр мухбири билан мессенжер орқали мулоқот қилган. У инглизчада яхши гапира олмаслиги учун олдиндан узр сўради ва «Толибон» ҳужум бошлашидан олдин она шаҳри Мозори Шарифда ҳар куни тил ўрганганини айтади. Жангарилар вилоятларни бирин-кетин эгаллаб ола бошлагач, унинг оиласи Кобул томон қочган ва бу ер хавфсизроқ бўлишидан умид қилган.\n«Аммо ҳозирда хавфсизлик ҳақида гап бўлиши мумкин эмас», дейди Сюзан. Унинг оиласи ҳазораларга мансуб (1998 йилдан толиблар томонидан таъқибга олинган шиалар), у отасини эслайди, отаси толибларга қарши курашиб, армияда хизмат қилган, аммо бир неча ойдан буён бедарак кетган.\n«Толибон» аёлларга нималарни ваъда қилганди?\n«Толибон» Афғонистонни 1996 йилдан 2001 йилгача бошқарган, бу давр мобайнида мамлакатда шариат қонунлари амалда бўлган. Саккиз ёшдан катта қизлар мактабга бориши мумкин бўлмаган, аёлларга ишлаш (соғлиқни сақлаш соҳаси бундан мустасно) ва кўчага эркак жинсидаги яқин қариндошисиз чиқиш (улар ҳамиша паранжида бўлиши шарт эди) тақиқланган. Турмуш ўртоғига хиёнат қилган аёллар тошбўрон қилинган.\nHuman Rights Watch’нинг Афғонистон бўйича 2001 йилги ҳисоботига кўра, бир аёл «Толибон» жангарилари уни паранжисида кўз учун очилган тешикларни каттароқ деб ҳисоблаб, боласи олдида қандай калтаклаганини айтиб берган. «Маънавият полицияси» (шариат қонунларига амал қилинишини назорат қилиб бориш учун махсус тузилган) аёлларни пайпоқ нотўғри кийилгани ёки юзининг бир қисми очилиб қолгани учунгина калтаклаши мумкин эди. Айрим ҳолатларда қоидаларга риоя этилмагани учун (масалан, маҳрамсиз ёки дресс-кодда кўрсатилганидек кийинмасдан таксига чиқиш) аёллар қамоқхонага ташланган.\nҚатъий дресс-код ҳеч қандай истисноларсиз барча учун мажбурий бўлган, жумладан шифокорлар учун ҳам. Ҳисоботда келтирилишича, масалан, вилоятлардан бирида шифохона маъмури жарроҳлик амалиёти вақтида аёл-жарроҳга махсус бош кийим ўрнига чодир (чимматсиз паранжи) кийишни буюрган.\n2021 йил августида ҳокимиятга қайтгач «Толибон» ўз позициясини юмшатгани ҳақида маълум қилди: ҳаракат расмийлари аёллар ҳуқуқлари «афғон нормалари ва ислом қадриятлари» бўйича ҳурмат қилиниши (лекин ҳозирча бу толиблар талқинида амалда нимани англатиши маълум эмас), улар таълим олиши ва ишлашига рухсат берилишини ваъда қилди.\nЎз сўзлари исботи сифатида толиблар шифокор аёлларни иш жойларига қайтишга чақирди, шунингдек янги ҳукуматда аёлларга ҳам ўрин берилиши мумкинлиги айтилди. Август ойида телебошловчи Беҳишта Арганд жонли эфирда «Толибон» вакилидан интервью олди: бу толиблар ҳокимиятни эгаллаганидан кейинги илк ҳолат эди. Ўшанда кўплар буни толибларнинг позицияси юмшаганининг биринчи сигнали сифатида қабул қилиш мумкинлигини айтганди. Аммо бундан кўп вақт ўтмай 24 ёшда бўлган Арганд ўз ҳаёти учун хавфсираб Афғонистонни тарк этди, Яқин Шарқдаги нашрлар Афғонистонда аёл журналистларга эфирга чиқиш тақиқланиши ҳақида ёзди.\n19 сентябрь куни Кобул муниципалитетида ишловчи аёлларга ишга чиқмаслик буюрилди, фақат фаррошлар ишлашда давом этиши мумкин эди.\nЯнги ҳукумат ҳозирча бошланғич синф ўқувчиларига мактабга келишни тақиқламади\nАёлларнинг ўз ҳуқуқларини талаб қилишга бўлган ҳар қандай уриниши қатъий бостирилди: аёллар намойишлари қурол қўллаб тарқатилди, кейинроқ бундай намойишлар ўтказилиши бутунлай тақиқлаб қўйилди.\n«Толибон» Аёллар ишлари бўйича вазирликни ёпиб, унинг ўрнида Фазилатларни тарғиб қилиш ва нуқсонларга қарши курашиш вазирлиги тикланди. 20 йил муқаддам бу вазирлик қатъий диний қоидаларни ижро этиш ва аёллар учун қаттиқ чекловлар қўйиш билан шуғулланган.\nҲар кун ёнувчи умидлар\nШифокор аёллар ишга қайтиши бўйича берилган ваъдаларга қарамай, Афғонистонда яшовчи, бир йил муқаддам тиббиёт университетини тамомлаган ва карьера ҳақида орзуларга берилган Хатима BBC билан суҳбатда ҳеч қанақасига ишга бормаслигини айтди. Суҳбат чоғида у ғарбликларга ёрдам берган тинч аҳоли вакилларининг ўлдирилиши билан боғлиқ хабарларни санайди ва турмуш ўртоғи уни уйдан чиқаришга қўрқишини қўшимча қилади.\n«Бир ҳафта олдин вилоятлардан бирида толиблар шифокор аёлни қийноққа солишди. Уч кун олдин уйимиз яқинида бир аёлни отиб кетишди, негалиги номаълум. Мен кўчага чиққанимда [кўп вақтлардан буён биринчи марта], йўл бўйида эркакларнинг жасадлари ётарди, ҳеч ким бу жасадларни йиғиштирмаган — бу даҳшатли картина», дея ҳикоя қилади Хатима.\nИкки ёш фарзандни тарбиялаётган Хатима фақат мамлакатдан чиқиб кетибгина ўзини хавфсиз ҳис қилиши мумкинлигини айтади.\n«Ҳар кечаси биз фақат «Толибон» ва бу ерда қолсак келажагимиз қандай кечиши тўғрисида гаплашамиз. Мен эркин бўлишни, ишлашни ва пул топишни истайман, бу менинг ҳар куни ёниб турадиган орзу ва умидларим», дея қўшимча қилади у.\n«Толибон» шароитларидаги таълим\nЯнги ҳукумат афғон аёллари олий таълим олишини тақиқламади, фақат бу «Толибон» шартларига биноан бўлиши лозим. Янги қоидаларга кўра, аёллар эркаклардан алоҳида тарзда машғулотларда қатнашиши мумкин, шу билан бирга, улар «ислом анъаналарига мувофиқ» дресс-кодга қатъий амал қилишлари керак.\nАммо ҳуқуқ ҳимояси ташкилотларининг огоҳлантиришича, аёл педагоглар етишмовчилиги, маошлар тўлашдаги узилишлар ва халқаро ёрдам келмай қўйгани туфайли (бу Афғонистон таълим тизимидаги харажатларнинг катта қисмини қоплар эди) мамлакатдаги аёлларнинг олий таълим олиши янада мураккаблашиши мумкин.\nТолиблар қизларнинг таълим олишига тўсқинлик қилинмаслигини айтишганди, аммо 18 сентябрь куни янги ҳукуматнинг расмий вакили Забиҳуллоҳ Мужоҳид янги ўқув йилида мактабларга фақат ўғил бола ўқувчилар ва эркак ўқитувчилар қайтиши мумкинлигини маълум қилди. Ҳаракат расмийси ҳукуматда қизларни ҳам синфхоналарга қайтариш бўйича режалар борлигини айтган, аммо ҳуқуқ ташкилотлари амалда балоғат ёшига етганларнинг кўпчилиги мактабга бора олмаслигидан хавотирда.\nШу билан биргаликда, бошланғич ва ўрта таълимга муносабат турли вилоятларда турлича бўлиши ҳам мумкин.\n«Бугун «Толибон»нинг бир вакили қизларга олтинчи синфгача ўқишга рухсат берилишини айтади. Эртага унинг ўрнини эгаллаган бошқа бири қизларга таълим умуман керак эмас деб топиши ҳам мумкин», дея Вардак вилоятидан бўлган педагогнинг сўзларини келтирган Human Rights Watch ўз ҳисоботида.\n«Афғонистонни тарк этган аёллар биздан эмас» — толибларни қўллаб-қувватлаб чиққан аёллардан бирининг қўлида шундай ёзилганди\nЯқин Шарқ бўйича мутахассис ва ёзувчи Андрей Остальскийнинг фикрича, толиблар маданиятида аёллар ҳуқуқига ҳурмат деган нарса йўқ, аммо иқтисодий қийинчиликлар ҳаракат ўз позициясини «юмшатиши»га мажбур қилиши мумкин.\n«Бу сафар толиблар 1990-йилларга солиштирганда, ташқи дунёга кўпроқ юзланмоқда. «Толибон»ни молиявий муаммолар ва ҳамкорлик қилиш истаги тийиб турибди. Агар [аёлларга муносабат] ўта оғир ҳолат сақланиб қолса, хориж банкларидаги музлатилган маблағларнинг қайтарилиши ва ҳатто Хитой ва Россия билан иқтисодий соҳаларда ҳамкорлик қилиш ҳам қийин бўлиб қолади», дея қайд этади Остальский.\nДўконга чиқиш олдидаги қўрқув\nАйниқса оиласидаги эркакларини йўқотган аёллар қийин аҳволда қолган. 26 ёшли Нисан унинг уч фарзанд тарбиялаётган холаси толиблар томонидан амалда ташқи дунёдан буткул узиб қўйилганини айтиб берди.\n«Уй унинг учун қамоқхонага айланди. У кўчага чиқа олмайди, озиқ-овқат олиб келиб беришини қўшнилардан ёки ёш болалардан илтимос қилишга мажбур, болалар учун эса бу иш хавфли. Унинг 14 ёшли қизи туғма кўр — у етарлича ақлли ва у ўқишни давом эттиришни истайди, аммо ҳозирда бунинг имконияти йўқ», дейди Нисан.\n«Менинг холам унинг болалари ўқишини ва уларнинг келажаги бўлишини орзу қилади — аммо таълимсиз, отасиз, яшаш учун пул йўқлигида уларни қандай келажак кутарди?» дея давом этади у.\n77 ёшли Раҳмоний ҳам шунга ўхшаш вазиятга тушган. Унинг қизи, айни вақтда Лондондаги қочқинларга ёрдам кўрсатиш марказида бўлиб турган Фотима [исмлар ўзгартирилган] онаси Афғонистонда бутунлай ёлғиз қолгани ва кўчаларда патруллик қилаётган жангарилардан хавф бўлса-да, озиқ-овқат учун дўконга чиқишига тўғри келишидан шикоят қилган.\n«Мен унинг учун қайғуриб кечалари ухламай чиқаман. Агар улар [толиблар] мен Буюк Британияда эканимдан хабар топишса, онамнинг ҳаёти хавф остида қолади. Онам толибларнинг 20 йил олдинги ҳукмронлик даврларини яхши эслайди, уларнинг Кобулга қайтиши уни жуда қўрқитганди», дейди у BBC билан суҳбатда.\nҲар кунимиз – Наврўз бўлсин!\nPosted on 16.03.2018 16.03.2018 Author admin\nҲурматли ва азиз Ватандошлар! Сизларни, оила аъзоларингизни баҳор ва янгиланиш айёми – Наврўз билан чин [...]\n2021 йил Bosh-sahifa-kir Долзарб хабарлар\n«Коронавирусга қарши эмланганлар касалликни енгил ўтказади, реанимацияга тушмайди, ўлим ҳолати кузатилмайди» – мутахассис Дилбар Далимова\nPosted on 24.07.2021 Author admin\nАОКАда ўтказилган матбуот анжуманида Илғор технологиялар маркази биотехнология лаборатория мудири Дилбар Далимова вакцина бўйича муҳим […]\n2021 йил Bosh-sahifa-kir Видеохабарлар Янги Ўзбекистон\nЎзбекистон немислари маданият марказининг 30 йиллиги муносабати билан ўтказилган тадбирлар\nЎзбекистон немислари «Wiedergeburt» маданият марказининг 30 йиллиги муносабати билан ўтказилган тадбирларда иштирок этиш учун Германиядан […]\nДушанбеда «Тожикистон ўзбек адабиёти антологияси» китобининг тақдимоти ўтказилди\nЎзбекистон Президентининг БМТ Бош Ассамблеяси 76-сессиясидаги нутқининг матни алоҳида рисола шаклида ўзбек, қозоқ ва рус тилларида чоп этилди\n21 октябрь – Ўзбек тили байрами куни | Сергей Миронов – Ўзбекистон рус миллий маданий маркази раиси\n21 октябрь – Ўзбек тили байрами куни | Гулдона Авезтурдиева – туркман миллий маданий маркази раҳбари\n21 октябрь – Ўзбек тили байрами куни | Виктор Пак – корейс миллий маданий маркази раҳбари\n21 октябрь – Ўзбек тили байрами куни | Гуландом Субҳонова – тожик миллий маданий маркази раиси\n100100, Toшкент шаҳри, Яккасарой тумани,\nБобур кўчаси, 45-уй.\nЎЗБЕКИСТОН РЕСПУБЛИКАСИ ВАЗИРЛАР МАҲКАМАСИ ҲУЗУРИДАГИ МИЛЛАТЛАРАРО МУНОСАБАТЛАР ВА ХОРИЖИЙ МАМЛАКАТЛАР БИЛАН ДЎСТЛИК АЛОҚАЛАРИ ҚЎМИТАСИ\nЎзбекистон Республикаси Ташқи ишлар вазирлиги


Мақола топилди: 36 та\n2. Поп туманидаги қамоқхонада бепул тўгараклар очилади\n3. Дўппини соғинганлар учун ажойиб танлов!\n4. Ёшлар иттифоқи раиси ўқиган мактабига китоблар совға қилди\nЁшлар иттифоқи Наманган вилояти кенгаши раиси Абдулазиз Мўминов ўзи ўқиган 5-мактабига жаҳон ва ўзбек адабиётининг дурдона асарларини тақдим этди.\n5. Президент ташаббуси амалда: Наманганда "Библиобус" ўз фаолиятини бошлади\n120 миллион сўмга харид қилинган янги автобус 25 миллион сўм маблағ эвазига жиҳозланиб, кўчма халқ авто кутубхонасига мослаштирилди, у 200 хил номдаги мингдан зиёд бадиий китоблар, сиёсий, ўқув адабиётлари билан таъминланди.\n6. Ёшлар иттифоқи ходими Экологик партияда девон раҳбари бўлди\nЭътироф этиш жоиз, бугунги кунда Ўзбекистон ёшлар иттифоқи ёш раҳбар кадрлар захирасини шакллантириш ва тайёрлаш масаласида давлатимиз раҳбари айтганларидек, “социал лифт” вазифасини ўтамоқда. Бу борада салоҳиятли ва фидойи ёшлар ташкилот имкониятларидан тўлақонли фойдаланиб, масъулиятли вазифаларга тайинланаётгани қувонарли, албатта.\n7. Наманган бўйлаб "шараф лентаси" тарқатилди\n8. "Ёшлар кубоги" кимга насиб қилди?\n9. Инсон хотираси азиз, қадри юксак: Наманганда байрам қандай ўтди?\nЎтганлар руҳини ёд этиш, тирикларга меҳр-оқибат кўрсатиш қадрият, қолаверса ҳар бир инсоннинг бурчи, вазифаси саналади. Мана шу эзгу фазилатлар 9 май Хотира ва қадрлаш куни санаси муносабати билан янада ёрқин намоён бўлди. Дарвоқе, дунёда Иккинчи жаҳон уруши даҳшатларининг гувоҳи ва иштирокчиси бўлган кишилар сафи тобора камайиб бормоқда. Ана шундай ватанпарвар инсонларнинг 47 нафари Наманган вилоятида истиқомат қилмоқда.\n10. Она тилимизни қачон қадрлашни ўрганамиз?\nҚайтаётганда, бизнинг тайёранинг "дилбар келинлари" ҳам "Ассалому алайкум", "Хуш келибсиз" дея ўзбекча кутиб олишларини жуда истадим. Афсуски, улар хорижликлар тугул ўзимизникиларга ҳам одатдагидек "Здравствуйте!, Добро пожаловать" жумласини ишлатишди.\n11. Беш ташаббус - беш имкон: Уйчида ёшлар форуми\n12. Биз ёнмасак, ким ёнар Ватан учун...\nОна Ватанни севиш, унинг бир қарич тупроғини ҳам кўз қорачиғидек асраб-авайлаш, юртимизга муносиб фарзанд бўлиш, жонажон Ўзбекистонимизнинг шону шавкатини янада ошириш, тараққиёти йўлида ўзини дахлдор ҳис этиш ҳар бир ёш учун қалб қўъри ва виждон амрига айланиши керак!\n13. "Барлос"да мудҳиш қотиллик: Суд раиси нима дейди?\n25 ёшли йигитнинг жирканч жиноятга қўл ургани жамоатчиликни жиддий ташвишга соладиган ҳолат. У спиртли ичимлик дўконида тортишиб, бир кишини ўлдирди ва иккинчисига нисбатан суиқасд содир этса-ю бунга маҳалла-кўй, профилактика инспектори, жамоатчилик бефарқ қараса?\n14. Чортоқда "Ҳоким ва ёшлар": Муаммолар ҳал бўлдими?\nУчрашувда туман ҳокими Анвар Отахўжаев “Yoshlar - kelejagimiz” дастури асосида олиб борилаётган хайрли ишлар, кўрилаётган чора-тадбирлар ҳақида атрофлича сўз юритди. Ёшларнинг ҳар бир мурожаатига алоҳида эътибор қаратилиб, ўз жойида ҳал этиш, муаммоларни бартараф этиш юзасидан тегишли мутасаддиларга аниқ топшириқлар юклатилди.\n15. Наманганда "Ёшлар марафони": Ҳоким велосипедда!\nНаманган шаҳридаги “Темирйўлчилар оромгоҳи”дан старт олган велоспортчилар “Уч фаввора” хиёбонигача 5 километр масофа бўйлаб ҳаракат қилишди. Унда шаҳар ҳокими Шавкатжон Абдураззоқов, бир қатор давлат ва нодавлат ташкилот раҳбарлари, шу жумладан, иттифоқнинг вилоят кенгаши раиси Абдулазиз Мўминовлар ҳам иштирок этдилар.


Тадбиркор жаримадан қандай қутулди?\nO‘zLiDeP ташаббуси 15 February 2018 16:23 358\nТадбиркор Мансуржон Асқаров тезда фаолиятини кенгайтириб, Андижон шаҳрида савдо дўконини ташкил қилди. Тўғри, қийинчиликлар бўлди. Лекин барчаси ортда қолди. Айни кунга қадар ишлари “беш” тадбиркор ногаҳон қоқилди: хизматчиларнинг биргина хатоси билан бўйнига жарима юки тушди.\nЎша куни Андижон шаҳар давлат солиқ бошқармаси томонидан назорат-касса машиналаридан ва ҳисоб-китоб терминалларидан фойдаланиш қоидаларига риоя қилиниши юзасидан режадан ташқари қисқа муддатли текширув ўтказилади. Текширишда кунлик савдодан тушган 10 минг сўм айрим сабабларга кўра назорат-касса машинасига кирим қилинмагани аниқланади. Шу боис текширувчилар томонидан ишбилармонга Солиқ кодексининг 119-моддаси 2-қисмига асосан энг кам ойлик иш ҳақининг 75 баробари миқдорида жарима белгиланади...\nХалқимизда йиқилганни суяшдек эзгу одат бор. Бу эзгу қадрият замирида қоқилганга елка тутиш орқали унга ёлғиз эмаслигини англатиш ҳикмати ётади. Тадбиркор халқ депутатлари Андижон шаҳар Кенгаши депутати Жаҳонгир Жияновдан қонун ва ваколати доирасида ёрдам беришини сўради. Депутат айримларга ўхшаб, тадбиркорларга яратилаётган имконият ва имтиёзлардан ваъз айтмади, аксинча, амалий кўмакка шошилди.\nНиҳоят, Андижон туманлараро иқтисодий судининг очиқ сайёр судида депутатнинг ўзи шахсан иштирок этиб, тадбиркорни ҳимоя қила олди. Мансуржон Асқаровга нисбатан қўлланилган молиявий жарима жазоси бекор қилинди...


05 декабр 2021, Тошкент вақти: 08:11\nПрезидент Шавкат Мирзиëев ва Жиззах ҳокими ўринбосари Акрам Раҳмонқулов - коллаж\n19 январь куни Халқ депутатлари Жиззах вилоят Кенгашининг навбатдан ташқари сессиясида вилоят ҳокимининг икки ўринбосари алмаштирилди.\nЖиззах вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари лавозимини Қурилиш вазирлиги Пудрат ва махсус монтаж ишлари бозорини мувофиқлаштириш бошқармаси бошлиғи бўлиб ишлаб келган Баҳром Назаров эгаллаган.\nБу лавозимда 2018 йилдан то 2021 йилнинг 19 январгача ишлаган Акрам Раҳмонқулов устидан жиноят иши очилиб, 15 январь куни қамоқ эҳтиëт чораси белгилангани ҳақида Озодлик хабар қилган эди.\nРастрата¸ порахўрлик ва "хиëнат"\nЖиззах вилоят прокуратураси вакилига кўра, 19 январга келиб Раҳмонқуловга қарши малакаланган Жиноят кодекси моддалари 4 тага етган.\nВилоят кенгаши депутатлари янги тайинловларни бир овоздан маъқуллаган\n«Раҳмонқулов ҳибсга олинган 15 январь куни Жиноят кодексининг 207-моддасида (мансабга совуққонлик билан қараш) кўзда тутилган айблов бор эди. 19 январга келиб яна учтаси қўшилди. Булар 167-модда. Ўзлаштириш ёки растрата йўли билан талон-торож қилиш¸ 229-модда. Белгиланган тақиқларни (чекловларни) бузган ҳолда биноларни, иншоотларни ёки бошқа объектларни қуриш, реконструкция қилиш ва капитал таъмирлаш. Агар айбдор деб топилса, 20 йилга қамаладиган яна бир модда. Буни айтмай тураман, чунки давлат сири» , - деди прокуратура вакили.\nМулозимга кўра¸ 19 январь ҳолатига ўнга яқин мулозим жиноят иши фигурантига айланган ва Раҳмонқуловнинг ўндан зиëд қариндоши жиноий қилмишларга алоқадор дея гумонланиб, ҳибсга олинган.\nБу маълумотларни асли жиззахлик ва ҳозирда Канадада истиқомат қилаётган журналист Улуғбек Ашур ҳам ўз манбаларига таяниб, тасдиқлади.\nЖиззахдаги тафтишни билгичлар олиб бормоқда\n19 январь куни бўлиб ўтган Халқ депутатлари Жиззах вилоят Кенгашида қатнашган ва исми айтилмаслигини сўраган махаллий депутатнинг Озодликка айтишича вилоятга президент келиб кетганидан кейин қама-қамалар бошланиб кетган.\n“Уй йиқилганидан атиги икки-уч кун олдин замҳоким Раҳмонқуловнинг қилмишлари ҳақида блогерлар ëзганини эслайсиз. Шавкат Мирзиёев 11 январь куни Жиззах вилоятига келиб, ҳарбий округ артиллерия бригадасини бориб кўрган куни қаттиқ текшир-текшир бошланди. Менинг ўзимдан ҳам Самарқанд ҳокими Турдимов нега Жиззахга келиб кетди, деб сўрашди. Менинг умуман хабарим йўқ бундан, дедим. Ростдан ҳам хабарим йўқ. 11 январдан бери вилоят ҳокими Солиев Тошкентда тиббий кўрикда эди. Бугун 19 январда Тошкентдан келиб, мажлис ўтказди. Тўғриси, мен қўрқаман. Бўлмаса сессияга келган президент советниги Қаҳрамон Қуронбоевдан сўрамоқчи эдим. Нега Раҳмонқулов? Ахир, у киши каттанинг буйруғини бажарди-ку. Доимгидай машинист қолиб, стрелкачи қамаладими?...”\n15 январь куни президент Мирзиёев Тошкент шаҳри туманларининг ҳоким ва сектор раҳбарлари, Юнусобод тумани маҳалла раислари ҳамда ёшлар билан мулоқот чоғида Жиззахда қулаган уй мавзусига тўхталиб, «Вилоят ҳокими ўринбосарининг бутун тўдасига қонуний жазо кўриш керак» дея таъкидлаган эди.\nПрезидент нима демоқчи бўлди?\n15 январь куни президент Мирзиёев Тошкент шаҳри туманларининг ҳоким ва сектор раҳбарлари, Юнусобод тумани маҳалла раислари ҳамда ёшлар билан мулоқот чоғида Жиззахда қулаган уй мавзусига тўхталиб, «Вилоят ҳокими ўринбосарининг бутун тўдасига қонуний жазо кўриш керак» дея таъкидлади. Шундан сўнг президент Бош прокурорга қараб, вазиятни назоратга олиш ва мансабдор шахсларга нисбатан қонуний чора кўриш бўйича топшириқ берди:\n«Бутун эл билиши керак. У порахўрни 9 та бунақа уйи бор. Фақат ҳалоллик керак. Халққа ҳалол, порасиз хизмат қилсаларинг, натижаси бўлади. Баракаси ҳам бўлади. Ўғирласаларинг, барибир етиб бораман». Бу гап айтилганидан сўнг президент ҳоким ўринбосарига асосий айбловни юклади.\n«Жиззах вилояти ҳокимининг қурилиш бўйича ўринбосари бизнинг сиёсатимизга хиёнат қилган. Буни ҳамма билиши лозим. Унинг бутун тўдасига қонуний жазо кўриш керак. Шоли курмаксиз бўлмаганидек, барибир эски замонни қўмсаган ноинсофлар ҳам бор. Улар эркинлик, очиқлик сиёсатини тушунмайди».\nСиëсат ва хиëнат. Коса тагида нима бор?\nЎзбекистон бошқарув тизимидаги жараëнлар ëпиқлиги боис қурилишдаги техник ҳалокатга билвосита сабаб бўлган мулозим нега президент тарафидан “сиëсатга хиëнат қилган” ва “эски замонни қўмсаган ноинсоф” дея тамғалангани тушунарсиз қолди.\nЛондондаги Шарқшунослик ва Африка тадқиқотлари университетининг Ўзбекистон бўйича таҳлилчиси Алишер Илҳомов 18 январь куни ўзининг Facebookдаги саҳифасида “Кремль Ўзбекистон президентини ҳуркитдими?” деган саволга жавоб излади. Бундан олдин тармоқларда “глобуслар (Рустам Иноятов ва Алишер Усмонов назарда тутилган-таҳр.) давлат раҳбарини алмаштирмоқчи”, деган гап айланган эди.\n“Кремл ўзбек президентини қўрқита оладими, деган савол юзага чиқди. Буни эҳтимолдан соқит қила олмаймиз. Ўзбекистон давлатида ҳукм сураëтган бошбошдоқлик¸ коррупция кўлами ошгани фонида бу мумкин. Коррупциялашган раҳбарият мамлакат суверенитетини ҳимоя қилишга қодир эмас”, деб ёзди Алишер Илҳомов.\nУнга кўра¸ муаммо уйи бузилганларда эмас, балки "биринчи раҳбарнинг ахиллес товони (нозик жойи-таҳр.) бўлган куëвларнинг кундан-кун кўпроқ коррупцияга ружу қўйганидадир".\nЖиззахлик маҳаллий депутат ҳам Озодлик билан суҳбатда айни жиҳатга урғу берди:\n“Қулаган уй бўйича Бош вазирнинг биринчи ўринбосари Очилбой Раматов текширув олиб бормоқда. А судьи кто?... Бу одамнинг ўзи тафтишга лойиқ эмасми? Сардоба нега ëрилгани ҳақида саволга ҳануз жавоб топилмади-ку? Қурилиш вазири Зокиров президент гапидан кейин ботирланиб “ўғри” деб гапириб ўтирибди. Шу қурилиш вазири жим турса бўлармиди. Биламизку, вазирликдаги коррупция кўламини. Бугун ўша қурилиш вазирлигида ишлаб, мастер-класс ўтган Баҳром Назаровни чапак чалиб, замҳокимликка тасдиқладик. Икки йил олдин Раҳмонқуловни ҳам шунақа чапак чалиб тасдиқлагандик. Хотели как лучше, а получилось как всегда. Шу гап мухбир ука. Ўзгармайди ҳеч нарса...”\n10 январь куни Жиззах шаҳрида янги қурилган олти қаватли уйнинг бир қисми қулаб тушгани ортидан вилоятда текширув ва кадрлар ўзгаришлари бошланиб кетган эди.\nЖиззах вилоят ҳокимининг ўринбосари Акрам Раҳмонқулов Мирзиёев ҳокимиятга келганидан буён қурилиш билан боғлиқ жиноят иши фигурантига айланган энг юқори мартабали мулозимдир.


Ўзбекистон тажрибасини тарғиб қилмоқчиман!\nКейинги авлод 13 август 2020 87\nМатн: Мухтасар Тожимаматова\nЯпония давлат прокурори Минако Шёжи Самарқанддаги Инсон ҳуқуқлари бўйича ўтказилаётган веб-форум ҳақида фикр билдирди\nБугун ёшлар масалаларига бағишланган Самарқанддаги Инсон ҳуқуқлари бўйича веб-форумнинг иккинчи куни. Бир кун олдин жонли мунозаралар бўлиб ўтди. 15 мамлакатдан келган халқаро маърузачиларнинг 50 дан ортиқ нутқлари ва 10 та миллий маърузачилар тингланди.\n“Дунё” АА мухбири тадбир иштирокчиларидан бири, профессор, давлат прокурори, Япония Адлия вазирлиги қошидаги Тадқиқот ва кадрлар тайёрлаш институти халқаро ҳамкорлик бўлими директори ўринбосари Минако Шёжи билан суҳбатлашди.\n- Ўзбекистон Республикаси Президенти Шавкат Мирзиёев тадбир иштирокчиларига йўллаган табрикномасида ёшларнинги ҳуқуқлари ва қонуний манфаатларини ҳимоя қилишга қаратилган миллий ва глобал сиёсатни ишлаб чиқиш ва амалга ошириш жараёнида ёшларни фаол жалб этиш муҳимлигини таъкидлади.- Ўзбекистон ёшларга шундай эътибор бериб, уларнинг ташаббусларини ҳар томонлама қўллаб-қувватламоқда.\nЯпонияда кўплаб кўнгилли ёшлар гуруҳлари мавжуд бўлиб, улардан ҳар бири Япониянинг катта ака-ука ва опа-сингиллар уюшмаси деб номланади.\nЯпонияда 4,5 мингга яқин одамни ўз ичига олган ушбу кўнгилли гуруҳ мураббийлик орқали вояга етмаган ҳуқуқбузарларга тезда тузалишлари ва соғлом ўзини ривожлантириш йўлига киришларига ёрдам беради. Ушбу кўнгилли гуруҳлар жиноий одил судлов тизимида муҳим роль ўйнайди.\nКўрилган масалаларнинг долзарблиги сабабли ушбу форум жуда фойдали ва ўз вақтида бўлди. Бу конструктив ва дўстона муҳитда жуда кўп қизиқарли маълумотларга эга бўлдим.\n2021 йил 27-28 февралда Японияда бўлиб ўтадиган Киото Конгресси Ёшлар Форумида мен Ўзбекистон тажрибаси ва инсон ҳуқуқлари бўйича Самарқанд веб-форуми ҳақида гапиришни режалаштириб қўйдим.\n# Ёшлар – келажагимиз


Қайд этилганидек, қонун лойиҳаси билан амалиётда қўлланилиб келинаётган фуқаролиги бўлмаган шахсни Ўзбекистон Республикаси фуқароси деб тан олишнинг тартиблари соддалаштирилмоқда. Шунингдек, унда мамлакатимиз ҳудудида ўн беш йил давомида доимий яшаб келаётган фуқаролиги бўлмаган шахсларни тўғридан-тўғри Ўзбекистон Республикаси фуқаролари, деб тан олиш тартиблари белгиланмоқда.\nМажлисда таъкидланганидек, қонун лойиҳасини учинчи ўқишга тайёрлаш жараёнида депутатлар томонидан кейинги пайтда рўй берган айрим объектив ўзгаришлар, янгиликлар, жумладан “идентификацияловчи ID-картаси” тушунчаси каби таҳририй қўшимчалар киритилди. Лойиҳа моддаларига қонунчилик техникасига мувофиқ таҳририй ўзгартишлар киритилди.\nМажлисда қонун лойиҳаси учинчи ўқишда қабул қилинди.


Мерос илми: Меросдан ман қилувчи омиллар / Ислом молияси\nHome Бошланғич билимларФиқҳ\tМерос илми: Меросдан ман қилувчи омиллар\n05.01.2021 381 views\nФароиз (мерос) илми уламолари меросдан ман қилувчи омилларга “мерос олишга ҳақдор инсонни меросдан ман қилувчи сабаблар” дея таъриф берганлар.\nҲанафий уламоларимиз меросдан ман қилиниш ҳақидаги барча ҳужжат ва далилларни диққат билан ўрганиб чиққач, меросдан ман қилувчи нарсалар қуйидагилардан иборат эканлигини баён қилганлар:\n1. Ўз мерос қолдирувчисини ўлдириш\nУламолар иттифоқ қилинган ушбу ҳолатга пайғамбаримиз Муҳаммад ﷺ нинг қуйидаги ҳадисларини далил қилб келтирадилар:\nПайғамбаримиз Муҳаммад соллаллоҳу алайҳи ва саллам айтдилар: “Қотилга мерос йўқдир” (Имом Абу Довуд ривояти).\nБу ўриндаги қатлдан мақсад – мукаллаф (шаръий амалларни бажариши лозим бўлган), оқил, болиғ ва ҳур кишининг ўз мерос қолдирувчисини ноҳақ ва узрсиз, қасддан ўлдиришидир. Бунда шахсан ўзи ўлдирса ҳам, ўлдиришда бировга шерик бўлиб қатнашса ҳам, ўлдиришни бошқа бир инсонга амр қилса, буюртма берса, тарғиб қилса, ёрдам берса, ёлғон гувоҳлик бериб мерос қолдирувчи устидан ўлим ҳукми чиқишига сабаб бўлса ҳам барибир меросдан ман қилинади.\nМеросхўр балоғатга етмаган ёш бола, мажнун ва эсипаст одам бўлса ва мерос қолдирувчи инсон ўлимига сабаб бўлса ёки ақли-ҳуши жойида бўлиб, ўз мерос қолдирувчисини билмасдан, ёинки ўзини ҳимоя қила туриб ўлдириб қўйса, бу ҳолатларда меросдан ман этилмайди ва ўзига белгиланган нисбатда мерос олаверади.\nЎз мерос қолдирувчисининг ўлимига сабаб бўлган меросхўрнинг бошқа унга мерос қолдирувчи яқин қариндоши унинг айбисиз вафот этса, у ҳолда меросхўр шу иккинчи мерос қолдирувчи қариндошидан мерос олаверади.\n2. Мерос қолдирувчи ва мерос олувчининг дини икки хил бўлиши.\nМусулмон одам мусулмон бўлмаган одамдан мерос олмайди, шунингдек мусулмон одамдан ҳам бошқа дин вакили мерос олмайди.\nБунга далил қуйидаги ҳадиси шариф ҳисобланади:\n“Мусулмон кофирдан, кофир мусулмондан мерос олмайди” (Имом Бухорий ривояти).\nМусулмон инсон (Аллоҳ асрасин) диндан қайтиб, муртад бўлса кофир ҳукмида бўлади. У мусулмон кишидан мерос олмайди. Лекин у муртад ҳолида вафот этса, Абу Ҳанифа роҳматуллоҳи алайҳ наздларида, унинг мусулмонлик вақтида топганлари меросхўрларга тақсимлаб берилади, муртадлик ҳолида орттирган мол-мулклари байтулмолга бўлади.\nҲанафий мазҳабига кўра, динлари фарқли бўлса ҳам, кофирлар бир-биридан мерос олади.\nИсломнинг илк даврларида, қуллик мавжуд бўлган замонларда ушбу масалага тез-тез мурожаат қилиб турилган. Қул бўлган эркак ва аёллар бировдан мерос олмаган ва бошқаларга ҳам мерос қолдирмаган. Чунки ўша давр тақазосига кўра, уларнинг мол-мулки бўлмаган, аксинча уларнинг ўзи бошқа бировнинг мулки ҳисобланган.\nБу масала, асосан, мусулмон диёрда яшовчи ғайримуслимларга оид бўлган. Мусулмонлар бошқа-бошқа диёрларда яшашса-да, бир-бирларидан мерос олаверади.\n5. Мерос қолдирувчи ва мерос олувчининг қайси бири олдин ўлганини аниқлаш мумкин бўлмаган ҳолатда.\nБирор бахтсиз ҳодиса туфайли, масалан, уй қулаб тушиши, сувда чўкиб кетиш ёки автоҳалокат сабаб мерос олувчи ва меросхўр (мисол учун ота ва фарзанд) бир вақтда вафот этса-ю, улардан қай бири аввал, қай бири кейин вафот этганини аниқ билишни имкони бўлмаган ҳолда, уларнинг мерослари қолган меросхўрлар ўртасида шаръий нисбат бўйича тақсимланади.\nЛекин ҳозирги технологик тараққиёт замонида тиббий экспертиза хулосалари бу каби масалаларни ечишда муҳим рол ўйнамоқда.\n6. Меросхўрларни аниқлаб бўлмаганда.\nБу каби ҳолатлар ўта ноёб ҳодиса бўлса-да, фиқҳ китобларида бундай масалаларга ҳам тўхталиб ўтилади. Дейлик, бир аёл ўз боласи билан бирга бошқа бировнинг фарзандини ҳам эмизар эди. Аёл вафот этгач, бу болалардан қайси бири ўзиники, қайси бири бошқа бировникилиги билинмай қолди. Шунда икки бола ҳам мазкур аёлдан мерос олишмайди.\nПайғамбаримиз Муҳаммад ﷺ ҳадисларига мувофиқ, у зотдан мерос қолмаган.\n8. Лиъон айтиш.\nАввалги қисмларда тўхталиб ўтилганидек, бир инсон аёлини зинода айблаб, унинг ҳомиласини тан олмади ва қози ҳузурида бир-бирларига лиъон айтишди ва ажралишди. Бундай вазиятда эркак бу боладан мерос олмайди, бола ҳам бу эркакдан мерос олмайди.\n1. Ҳадис ва ҳаёт” 12-жуз “Фароиз ва васиятлар” Шайх Муҳаммад Содиқ Муҳаммад Юсуф р.а.\n2. “Исломда мерос тақсимоти” Имом Бухорий халқаро илмий-тадқиқот маркази жамоаси\nIslom moliyasiMerosИслом молиясиМерос


"Ўзбекистон – Санкт-Петербург – ҳамкорликнинг янги уфқлари" мавзуида бизнес форуми ташкил этилдиHaqida.net\nHome Mahalliy “Ўзбекистон – Санкт-Петербург – ҳамкорликнинг янги уфқлари” мавзуида бизнес форуми ташкил этилди\nХалқаро ҳамкорлик марказида 9 ноябрь куни Санкт-Петербург шаҳри губернатори Георгий Полтавченко бошчилигидаги делегациянинг ташрифи доирасида бизнес-форум бўлиб ўтди.\nЎзбекистон Республикаси Бош вазири ўринбосари Н.Отажонов, Санкт-Петербург шаҳри губернатори Г.Полтавченко ва бошқалар Ўзбекистон Республикаси ҳудудлари ва Россия Федерацияси субъектлари ўртасидаги ҳамкорлик алоқалари жадал ривожланиб бораётгани, бунда икки давлат раҳбарларининг учрашувларида эришилган келишувлар, хусусан, апрель ойида имзоланган икки мамлакат минтақалари ўртасида ҳамкорлик тўғрисидаги ҳукуматлараро битим муҳим ҳуқуқий асос бўлиб хизмат қилаётганини алоҳида таъкидлади. Мамлакатимиз ҳудудлари ўртасидаги тўғридан-тўғри алоқаларнинг йўлга қўйилаётгани иқтисодиётнинг турли тармоқларида қўшма лойиҳаларни муваффақиятли амалга ошириш имконини бермоқда.\nРоссия Ўзбекистоннинг муҳим савдо-иқтисодий ҳамкорларидан. Давлатларимиз ўртасидаги фаол алоқалар Стратегик шериклик тўғрисидаги ҳамда Иттифоқчилик муносабатлари тўғрисидаги шартномалар ва бошқа қатор ҳужжатлар асосида янги босқичга кўтарилди. Кейинги ойларда ҳукуматлараро ва ҳудудлараро даражадаги ташрифларнинг фаоллашгани самарасида савдо айланмаси бўйича изчил ўсиш суръатлари кузатилмоқда. Россиянинг Санкт-Петербург шаҳри билан жорий йилнинг ўтган даври мобайнида ўзаро савдо айланмаси 120 миллион АҚШ доллардан ошгани ҳам буни кўрсатиб турибди.\nТадбирда Санкт-Петербург шаҳрининг элликка яқин компанияси вакиллари қатнашди. Россиялик ишбилармонларга юртимизда кичик бизнес ва хусусий тадбиркорликни ривожлантириш, иқтисодиётни либераллаштириш ва модернизация қилишга хизмат қилаётган ислоҳотлар жараёни ҳақида маълумот берилди. Анжуманда саноат зоналари имкониятлари, янги йўналишда қўшма лойиҳаларни ишлаб чиқишга оид масалалар муҳокама қилинди.\n– Ўзбекистонда етиштирилаётган мева-сабзавотлар витаминларга бойлиги, мазаси ва сифати билан дунё бозорида алоҳида эътироф этилади, – дейди “Ўзбекозиқовқатхолдинг” компанияси бошқарма бошлиғи Б.Юнусов. – Чунончи, Россияда ҳам серқуёш ўлкамизнинг экологик тоза, сифатли озиқ-овқат маҳсулотларига талаб юқори. Бугунги форум доирасида россиялик делегатлар таркибида озиқ-овқат саноатига ихтисослашган кўплаб ташкилотлар вакиллари иштирок этгани мазкур соҳадаги ҳамкорликни янги йўналишларда кенгайтириш имконини берди. Жумладан, Санкт-Петербург ҳукуматининг Ижтимоий овқатланиш бошқармаси билан қиймати 2 миллион доллар миқдоридаги келишувга эришдик. Ўтган йиллар давомида экспортда ҳўл мева-сабзавотлар етакчилик қилган бўлса, эндиликда қуритилган ва қадоқланган мева, полиз маҳсулотларини етказиб беришни ҳам йўлга қўйдик.\nБизнес-форумда тегишли вазирлик ва идоралар раҳбарларининг турли соҳалардаги ҳамкорликни ривожлантириш масалаларига бағишланган маърузалари тингланди.\nШу куни Санкт-Петербург губернатори Г.Полтавченко Тошкент шаҳар ҳокими Р.Усмонов билан учрашув ўтказди. Унда ҳудудлар ўртасида ўзаро манфаатли ва истиқболли лойиҳалар ишлаб чиқиш ва амалга оширишда мавжуд имкониятлардан самарали фойдаланиш юзасидан фикр алмашилди. Учрашув якунида Тошкент шаҳар ҳокимияти билан Санкт-Петербург ҳукумати ўртасида савдо-иқтисодий, илмий-техникавий ва маданий ҳамкорлик тўғрисида келишув имзоланди.\nШунингдек, Санкт-Петербург губернатори Г.Полтавченко бошчилигидаги делегация Тошкентнинг диққатга сазовор жойларини томоша қилди. Темурийлар тарихи давлат музейида бўлиб, Мустақиллик майдонини зиёрат қилди.


Муаммо ўрганилди ва ечилди | "Адолат" СДП\nМуаммо ўрганилди ва ечилди\n“Адолат” СДП Оққўрғон тумани Кенгаши фаоллари партиянинг “Жамоатчилик назорати – қонун устуворлигининг гарови” лойиҳаси доирасида тумандаги “Мустақиллик”, “Бирлик” маҳаллалари вакиллари ва фаоллари билан учрашди.\nКўпчиликнинг эътирозига сабаб бўлган, узоқ йиллардан буён ҳал этилмай келаётган ҳудуддаги таъмирталаб ички йўллар бўйича маҳалла фаоллари “Адолат” СДП Оққўрғон туман Кенгаши раиси Хуршид Турдиқуловга мурожаат қилишди.\nХуршид Турдиқулов ва Халқ депутатлари Оққўрғон тумани Кенгаши депутати Алишер Қурбоновлар томонидан мурожаат ўрганилди ва туман ҳокимининг молия – иқтисодиёт ва камбағалликни қисқартириш бўйича биринчи ўринбосари Т.Шимтемировга депутатлик сўрови юборилди. Ва ниҳоят, ички йўлларнинг 7 км. қисми сифатли асфальтлаштирилди.


23 октябр 2021, Тошкент вақти: 03:45\nМеҳнат муҳожирлари пул топиш учун Россия бозорларида арава тортмоқдалар.\nЎзбек тилининг изоҳли луғатида “муҳожир” деган сўзга шундай таъриф берилган: “Ўз ватанидан кетиб, бошқа юртда яшовчи киши.”\nБошқа юртда яшашга сабаб бўладиган бир қанча омиллар бор. Биринчиси, мамлакатдаги ишсизлик, иқтисодий бўҳронлар, иккинчиси фуқаролик урушлари, учинчиси экологик фалокатлар ва тўртинчиси сиёсий ва диний қарашлари учун маҳаллий ҳукумат томонидан қилинадиган таъқиблар.\nЎзбекистонлик муҳожирларнинг асосий қисми меҳнат муҳожирлари саналади. Хўш, уларнинг сони қанча? Биз бу ҳақда маълумот олиш учун Ўзбекистон Меҳнат ва аҳолини ижтимоий муҳофаза қилиш вазирлиги билан боғландик. Вазирликнинг матбуот хизмати раҳбари Равшан Ибрагимовнинг айтишича, Ўзбекистон ҳукуматининг Жанубий Корея, Россия ҳукуматлари билан иш ўринлари яратиш ҳақида шартномалари бор ва айни пайтда Полшадаги йирик бир қурилиш компанияси билан ҳам шартнома имзоланган бўлиши мумкин.\nРавшан Ибрагимов меҳнат муҳожирларининг сони қанча эканлиги ҳақида аниқ бир маълумот беролмаслигини, бу саволларга жавоб олиш учун мактуб орқали мурожаат қилишимиз мумкинлигини таъкидлади.\nМосквадаги инсон ҳуқуқи фаоли Баҳром Ҳамроевнинг айтишича, Россиядаги ўзбекистонлик муҳожирларни шундай тоифаларга бўлиш мумкин.\n- Уларнинг кўпчилиги мажбуран иш ахтариб келганлар бўлса¸ иккинчиси бу Ўзбекистон ҳукуматидан тазйиқларга учраб¸ мажбуран чиқиб келганлар¸- дейди Баҳром Ҳамроев.\nУнинг сўзларига кўра, ўзбекистонлик меҳнат муҳожирларининг аксарияти қурилишларда ва хусусий иш берувчилар қўлида ишлашади. Оила аъзоси билан кўчиб келиб ишлаётганлар ҳам анча. Россиядаги меҳнат муҳожирларининг сони бир неча миллионларни ташкил этади.\nБаҳром Ҳамроев: Ҳозирги иқтисодий инқирозлардан кейин мутахассислар ҳам бунинг аниқ ҳисоб-китобига етмаяпти. Айтишимиз мумкинки¸ Ўзбекистон фуқаролари бошқа мамлакатлар фуқароларига нисбатан кўпчиликни ташкил қилади. Оғир ишларда асосан Ўзбекистон фуқаролари. Бу яққол кўзга ташланиб туради. Тахминан айтиш мумкин¸ тўрт миллионга яқин Ўзбекистон фуқаролари бор. Инқироз туфайли ишсиз қолиб Ўзбекистонга қайтганлар ҳам оз эмас.\nОзодлик: Ўзбекистонлик меҳнат муҳожирларининг ҳуқуқлари Россия қонунчилиги ва Ўзбекистон ҳукумати томонидан қанчалик ҳимоя қилинмоқда?\n- Қонунлар бор¸ бир нечта қонунлар бор. Лекин мен уларнинг Россия тарафидан ҳимоя қилинишини кўрмаганман. Ўзбекистон ҳукумати томонидан Россия ҳудудида юрган Ўзбекистон фуқароларининг ҳимоя қилинганини ҳам кўрмаганман. Ўзбекистон фуқаролари оғир¸ мушкул ҳолатга тушиб қолганда ҳам Ўзбекистон элчихоналарига мурожаат қилганда уларнинг мурожаатлари жавобсиз қолиши аниқ¸ - дейди Баҳром Ҳамроев.\nМосквада ишлаётган қўқонлик Муроджон ака 60 ёшга кирган. У ҳам ўз юртида ишсиз қолганидан меҳнат муҳожири бўлганлигини айтади.\nМуроджон ака: Ноилож чиқиб кетдик бизлар. Нима қилайлик энди¸ иложимиз йўқ. Ҳамма ëқ етарли бўлса¸ ким чиқиб кетиб, сарсон бўлиб юради? Худога шукур қимирлаб турибмиз. Кўп бўлмаса ҳам оз бўлиб турибди.\nОзодлик: Муҳожирлик қисмати қандай экан? Муҳожир бўлиш қийинми осонми?\nМуроджон ака: Муҳожир бўлиш ҳозирги замонда қийинку. Ҳаракат қилмаса ҳеч нарса бўлмайди-да. Ҳамма нарса ҳаракатга боғлиқ. Қоринга дейсиз¸ уйга жўнатай дейсиз¸ камчилик дейсиз. Етишмовчиликлар кўп.\nОзодлик: Қишда қоласизларми ëки қайтасизларми?\n- Мен яқинда бориб келдим. Уйга бориб ўйлаб кўрсам¸ иложи йўқ. Яна қайтиб келдим. Хонадондагилар қўлимизга қараган. Бу ерда уч-тўрт танга жўнатиб ўшалар кунини ўтказиб турибди-да. Яхши ҳам шу ерлар бор экан. Шу ерларда саргардон бўлиб юрибмиз¸ - дейди Муроджон ака.\nМуҳожирларнинг яна бир кўриниши бор. Булар сиёсий, диний қарашлари учун ўз мамлакатида таъқибга учраб, бошқа давлатлардан сиёсий бошпана олган муҳожирлар. Ўзбекистонлик шоир Холдор Вулқон ҳам шундай қисматни танлаганлардан бири.\n- Менинг ҳижратга чиқишимга Ўзбекистонда олиб борилаëтган нодемократик¸ ғирром сиëсат сабаб бўлди, десам тўғрироқ бўлади. Каримов ҳукумати мухолифат билан муроса қилса¸ бугунги қаттол режим яратилмаган¸ минг-минглаб одамлар сиëсий ва диний радикализм айби билан қамоқда азоб-уқубатларга гирифтор бўлмаган бўларди. Ўшанда Каримовга ҳеч иим диктатор демаган бўларди. Мен шу йўлда индивидуал кураш олиб бориб¸ охири ватанда яшай олмай қолдим ва ҳижрат қилишга мажбур бўлдим¸ - дейди шоир Холдор Вулқон.\nБМТнинг маълумотига кўра, дунёдаги ҳар 35-одам муҳожир ҳисобланади, яъни у ўз мамлакатида яшамайди ва ишламайди.


Гули ва Шароф Шараповлар тўйдан олдин фотосессия ўтказди(Фото) - 28 Сентября 2016 - www.SheJoT.CoM\nГлавная » 2016 » Сентябрь » 28 » Гули ва Шароф Шараповлар тўйдан олдин фотосессия ўтказди(Фото)\nГули ва Шароф Шараповлар тўйдан олдин фотосессия ўтказди(Фото)\nАктёрлар Шароф Шарапов ва Гули Шарапова(Эшонқулова)лар айни пайтда Самарқанд шаҳрида одатда тўйдан олдин ўтказиладиган фотосессияни ўтказди. Гули ва Шарофнинг ўзи бу ҳақда очиқ гапирмаётган бўлса ҳам уларнинг ижтимоий тармоқларга жойлаётган суратларига қараб шундай хулосага келиш мумкин. Бироқ Шароф ва Гулчеҳра ўзларининг бундан бир неча соат олдин келин куёв образида тушган суратлари остига "Скоро", яъни "Тез кунда" деган изоҳни ёзиб қолдиришган.\nМаълумот учун, Шароф Шарапов ва Гулчеҳра 2015 йилнинг 30 майида расман никоҳдан ўтган, 2016 йилнинг 6 июлида эса ўғил фарзандли бўлган эди.\nЭслатиб ўтамиз, ўзбек санъаткорлари орасида фарзандли бўлганидан сўнг тўй қилиш ҳолати биринчи бор кузатилаётгани йўқ. Шоҳруҳ рэпер ҳам ўғил фарзандли бўлганидан сўнг фарзандининг онасига тўй қилиб, уйланган эди.


19 Фев 2020 1087\n19 февраль куни Тошкент шаҳридаги «Ўзэкспомарказ» кўргазмалар залида «Uzbekistan Airports, Aviation&Logistics Forum» Биринчи халқаро авиация форумига старт берилди.\nБиринчи халқаро авиафорумга дунёнинг турли мамлакатларидан 180 га яқин компания вакиллари ташриф буюрган. Улар орасида «Boing» ва «Jetcraft» (АҚШ), «Air Charter Service» (Буюк Британия), «TLD» (Ҳиндистон), «Lufthansa consulting» (Германия), «EGIS» (Франция), «Kuwait Airways» (Кувайт), «Air Arabia» ва «BGT Events» (БАА) каби йирик авиакомпаниялар вакиллари бор.\nФорумда юртимиз авиаташувчилари ҳам муносиб натижалар билан иштирок этаяпти. Сўнгги уч йилда республикамизга қатновларни амалга оширувчи хорижий авиакомпаниялар сони 15 тадан 23 тага етди. Ўтган давр мобайнида «ИрАэро», «FlyDubai», «Zagros Airlines» каби авиакомпанияларининг мамлакатга янги йўналишларда доимий қатновлари йўлга қўйилди, «Zhejang Loong Airlines Co.Ltd.» ва «Atlasglobal» авиакомпанияларининг чартер рейслари очилди.\nБундан ташқари Жаҳон банки мутахассислари иштирокида бир қатор йирик инфратузилма лойиҳалари амалга оширилиши режалаштирилган. Бунда авиация бозорини либераллаштириш ва соҳада замонавий бошқарув усулларини жорий этишга қаратилган авиация соҳасини ривожлантириш стратегияси ишлаб чиқиш кўзда тутилган. Буларнинг амалга ошиши натижасида Самарқанд халқаро аэропортининг ўтказувчанлик қобилияти соатига 500 нафар йўловчидан 1500 нафарга кўтарилиши, Тошкент аэропортининг йўловчиларга хизмат кўрсатиш қобилияти йилига 4 миллиондан 7 миллионга ортиши, умумий қатновлар сонининг 2-3 бараварга ортиши кутилади. Бунда «Термиз» халқаро аэропортида қурилиш, «Андижон» аэропортида реконструкция ишларининг амалга ошиши ҳам инобатга олинган, деб хабар беради Транспорт вазирлиги матбуот хизмати.


O‘zLiDeP “Chin Golden Valley” МЧЖ фаолиятини кенгайтиришда кўмаклашди\nБалиқчи тумани, Чинобод шаҳарчаси, Қўрғонча маҳалласида жойлашган “Chin Golden Valley” МЧЖ ун маҳсулотларини қайта ишлаш фаолияти билан шуғулланади. Ҳозирда корхонага давлат томонидан ажратиладиган меъёрий фонд миқдори 4 тоннани ташкил этади. Лекин корхона раҳбари И.Абдулазизов фонд миқдорини ошириш орқали фаолиятини янада кенгайтириш ниятида.\nТўғри, тадбиркор шу масалада тегишли идораларга мурожаат қилди. Бироқ ҳар қадамда ишбилармонга имтиёз ва шарт-шароитлар яратилаётган бир пайтда унинг мурожаати жавобсиз қолаверди. Лоқайдлик соясида қолиб кетаётган бу муаммо O‘zLiDeP Андижон вилоят Кенгаши фаоллари аралашгач ижобий ечим топди.\n– Очиғи, шу масалада бир нечта ташкилот эшигини қоқишга тўғри келди. Чунки ишлаб чиқаришимни ривожлантириш учун фонд орқали ҳар ойда олинаётган тақсимотдаги ун маҳсулотларини қайта ишлашда фонд миқдорини ажратиш жуда муҳим эди, – дейди тадбиркор. – Партия фаолларидан миннатдорман. Боиси, улар аралашгач муаммога қисқа фурсатда ечим топилди. Энди партия кўмаги билан ишлаб чиқариш қувватларини ошириш ва қўшимча цеҳ ташкил этиб, янги иш ўринлари яратмоқчиман.\nҲа, ишбилармоннинг муаммоси O‘zLiDeP эътиборидан четда қолмади. Туман ҳокимлиги ҳудудларни комплекс ривожлантириш ва иқтисодиёт бўлими билан ҳамкорликда масала ҳал этилди. Ҳозирда тадбиркорнинг ишлаб чиқариш фаолияти учун эркин савдода ун маҳсулотлари сотиб олиш бўйича таклифи атрофлича ўрганилмоқда.\nДилшодбек АБДУЛЛАЕВ, O‘zLiDeP Андижон вилоят Кенгаши бўлим мудири.


Украина яхлитлиги учун курашчи айирмачилар тарафидан қийноққа солинди\n05 март 2021, Тошкент вақти: 11:21\nУкраина шарқидаги Новоградовка шаҳрида маҳаллий ҳокимият биносига ўрнатилган айрмачилар байроғини олиб ташлаган 36 ёшли шахтёр Александр Гуровни россияпараст гуруҳлар олиб қочиб, қийноққа солган.\nИкки ҳафта илгари Донецкдаги Новоградовка шаҳрида яшовчи шахтёр Александр Гуров ҳокимият биносига ўрнатилган айрмачилар байроғини олиб ташлаши ортидан россияпараст гуруҳлар тарафидан олиб қочилиб, қийноққа солинганди.\nҲозир Гуров қўли гипсга боғланган, бурни ва жағи синган аҳволда Киев касалхонасида ётибди.\n–Улар мени тўхтовсиз калтаклашди. Қўлига илган нарсани олиб, пистолет бўладими ёки бошқа қуролми, тинимсиз дўппослашди, - дейди Гуров.\nШунингдек, россияпараст айирмачилар новоградовкалик шахтёрни “хоин” дея, қўлига туширилган “Укринага шарафлар! Қаҳрамонларга шарафлар!” ёзувли татуировкасини лампочка синиғи билан ўчиришга уринганлар.\n- Мени қандайдир докторга олиб боришди. Доктор қўлимдаги татуировкага қараб, “ўзимизни клиент келибди, ҳозир татуировкангни ўчирамиз”, деб ламопочкани синиғи билан татуировкани шилишга ўтди. Бошқа бир доктор "татуировка анча чуқур қилинган, шишани синиғи билан ўчириб бўлмайди", деб, пичоқ билан кесиб олиб ташлайдиган мутахассислар борлигини айтди. Мен ўзимни ҳудди Гестапонинг кабинетига тушгандай ҳис этдим. Ҳар бир хонадан қичқириқ овозлари эшитилиб турар эди, - дейди Гуров.\nНовоградовкалик шахтёр гаровгирлар қўлида бошдан кечирган азобларга қарамай Украина бутунлиги учун курашни давом эттиришини айтади.\nГуров касалхонадан чиқиши билан қўлидаги ярим шилинган татуировкасини қайта тиклаш ниятида.\n-Аввалгидан ҳам чиройли татуировка бўлади, - дейди Гуров.\nХьюман Райтс Уотч халқаро инсон ҳуқуқлари ташкилоти Украина шарқида одамларнинг россияпараст гуруҳлар тарафидан олиб қочилиши ва қийноққа солингани билан боғлиқ кўплаб холатларни қайд этган.\n- Олиб қочишлар ва қийноққа солишлар ҳар куни бўляпти, - дейди яқинда Украина шарқидаги Донецк вилоятига сафар қилган Хьюман Райтс Уотч ходими Анна Неистат.\nТашкилотга кўра, ҳозир айрмачи гуруҳлар ўнлаб одамни ушлаб турибди. Ўтган ой айрмачи гуруҳлар тарафидан олиб қочилиб, кейин қўйиб юборилган америкалик журналист Саймон Островский ҳам гаровда калтаклангани, қўллари ва кўзлари боғланган ҳолда ушлаб турилганини айтган эди.\nЎзбекистонда маҳбусларга нисбатан қўлланадиган қийноқлар даҳшати ҳақида "Шавқатсиз, лекин одатий ҳол" номли ҳужжатли фильмни суратга олган Островский 21 апрель куни гаровдан озод этилганди.\nБир ҳафта илгари эса Славянскда ўзини “Донецк Халқ Республикаси” деб эълон қилган Украина шарқидаги россияпараст айрмачилар Халқаро Қизил Ҳоч ташкилотининг кўнгиллиларини жосусликда гумонлаб ҳибсга олган эди.\nReuters агентлиги Халқаро Қизил Ҳоч ташкилотининг бир ходими қаттиқ калтаклангани ҳақида хабар берганди.\nДонецкдаги тўқнашувларда яраланганларга дори-дармон тарқатиш билан шуғулланган етти кўнгилли кейинчалик озод этилди.


23та заводга чигитни қайта ишлашга рухсат берилди\nЎзбекистонда етиштирилган пахта толасидан олинган чигит уруғини «Ўзпахтаёғ» гуруҳига кирувчи 23 та ёғ-мой комбинатлари қайта ишлаш ҳуқуқига эга бўлди. Ўзбекистон Республикаси Президентининг 2017 йил 3 январдаги фармонига кўра, айнан ушбу корхоналар мазкур фаолият билан шуғулланишлари мумкин. Уларнинг техник чигитни қайта ишлаш бўйича бир йиллик ўртача қайта ишлаш қуввати 2,5 млн тоннани ташкил этади.\nТаҳлилларга кўра, Ўзбекистон ёғ-мой бозорининг етакчи учлигига Қашқадарё («Косонёғ экстракция» - йилига 189 минг тонна ва «Қаршиёғ экстракция – йилига 126 минг тонна) ват Фарғона («Қўқонёғ» - йилига 189 минг тонна ва «Фарғонаёғ-мой» - йилига 126 минг) вилоятлари киради. Бу минтақалардаги қувватлар йилига 315 минг тонна чигитни қайта ишлаш имконини беради.\nАндижон вилоятидаги иккита йирик корхона йилига 250 минг тоннадан ортиқ чигитни қайта ишлай олади.\nСурхондарё вилоятида ҳам чигитни иккита корхона қайта ишлайди, уларнинг умумий қуввати йилига 214,7 минг чигитни қайта ишлашга тенг.\nРеспубликанинг ушбу рўйхатга киритилмаган ёғ-мой комбинатларида чигитни қайта ишлаш воситасида ёғ ишлаб чиқариш ёки хўжалик шароитларида чигитни қайта ишлаш амалдаги қонунчилик талабларини бузиш ҳисобланади. қонунбузарларга, белгиланган тартибда жавобгарлик, хусусан, жиноий жавобгарликка тортиш чоралари ҳам қўлланилиши мумкин, дейилади ҳужжатда.\nфармон Ўзбекистон Шавкат Мирзиёев ёғ-мой


Фойдаланувчи учун қўлланма – ПОС-терминаллар бўйича транкзатсиялар детализатсияси\nFaktura.uz ўз мижозларига ўзларининг ПОС-терминаллари фаолиятини кузатиш имконини берувчи янги хизматни таклиф қилади.\nТизимда рўйхатдан ўткан бўлсангиз қуйидаги босқичларни амалга оширишингиз керак бўлади:\nРеквизитлар бўлимига ўтинг :\n“Ҳисобрақам” ва МФО майдони тўлиқ тўлдирилганига ишонч ҳосил қилинг.\nБанк реквизитларини тўлдириш учун, аввало, ҳисоб рақамингизни киритинг. Кейин МФО банк кодини киритишни бошланг. МФО кодингизни киритганингиздатизим сиз тақдим этган рақамга мос келадиган вариантларни тақдим этади. Тез қидирув рўйхатидан МФО кодини танланг. Банк номи автоматик равишда тўлдирилади.\nЮқоридаги жадвалда сизнинг барча ҳисоб-рақамларингиз кўрсатилади, сиз ўзингизга керак бўлган ҳисобрақамни танлашингиз керак бўлади.\nПос Терминаллар детализатсиясини қандай қилиб кўриш мумкин?\nПос Терминаллар детализатсиясини кўриш учун менюнинг чап тарафида жойлашган Операциялар тарихи (“Историяопераций”) тугмасига босинг ва Пос терминаллар (поПОСтерминалом)босқичини танланг.\nКарпаратив карталар операцияси тарихини кўришнинг яна бир усулини кўришингиз мумкин менюнинг юқори онг тарафида жойлашкан “карпоратив карталар бойича” (по корпоративным картам) тугмасинибосингбуқуйименюнинг “Операциялардетализатсиялари” («История операций») болимида жойлашган.\nКарпаратив карталар бўйича бўлимини танлаганингиздан сўнг сиз карпоратив карталар жадвалига кўришингиз мумкин бўлган бўлимга йўналтириласз.\nРўйхатдан терминални танланг.\nШундан сўнг танланган ПОС-терминали учун транзактсиялар тарихини кўришингиз мумкин.\nУшбу картада транзакция бўлмаган тақдирда сиз қуйидаги бўш натижани кўрасиз:\nТерминал номи устига босган ҳолда терминалда юз берган транкзатсиялар рўйхатини кўриш имконига эга бўласиз.\nТранкзатсияга босганингизда ушбу операция ҳақида батафсил маълумотни кўришингиз мумкин.


Тожикистонлик фуқаро йўқолган ярим миллион рублни эгасига қайтариб берди\n16:25 / 04.03.2016\nМосква вилояти ҳудудидаги гипермаркетларидан бирида ишловчи тожикистонлик Шерзод Насруллоев озиқ-овқат аравачасининг ичидан ярим миллион рубль топиб олди, лекин пуллар у томонидан ўз эгасига қайтариб берилган, деб хабар берди Sputnik Таджикистан.\nШерзод "Россия для всех" мухбирига берган интервьюсида, бўш турган аравача олдига келганлигини, лекин унинг ичидан беш мингталик пуллар тўла қора борсеткани топиб олганлигини айтган.\n“Бу аравача қоронғи, ҳеч ким йўқ жойда турган экан. Сумкани очганимда, ичи тўла қизил пулларни пайқадим. Катта сумма бўлса керак деб ўйладим ва ортиқча ҳеч нарсани қидирмасдан, сумкани яшириб, яқинда уни олиб кетишгани келади деб ўйладим”, деб таъкидлади Шерзод.\nШерзод “кимдир ундан сумкани олиб қочиб кетади” деб ўйлаб, уни кийимининг ичида беркитиб олиб юрганлигини ҳам айтиб ўтган.\nЯрим соат ўтиб, сумкани олиб кетиш учун оилавий жуфтлик кириб келган, лекин Шерзод пулларни беришга шошилмаган. Чунки уларни фирибгар эмасликларига ишонч ҳосил қилмоқчи бўлган.\nОзгина савол-жавоб ўтказиб, улар сумканинг эгасилигига амин бўлганидан сўнг йўқолган пулларни (520 минг рубль) қайтариб берган. Эвазига эса сумка эгалари Шерзодни молиявий мукофотлашган.\nШерзод Насруллоев "Real" гипермаркетида икки йилдан бери ишлайди. Унинг сўзларига қўра, бундай йўқолган нарсаларни у бир неча бор қайтариб берган.


Android 12 тақдим этилди - Terabayt.Uz\nБир неча кун аввал Google компанияси Android 12 тизимини тақдим этди. Сўнгги босқичда компания манба кодларини тизимга жойлади. Бироқ янги тизим Pixel смартфонларига кейинроқ жўнатилади.\nХўш, янги тизимда нималар ўзгарди?\nАввалги тизимлар Android 12'чалик катта ўзгаришларга учрамаган эди. Кўплаб янги функциялар ҳамда имкониятлар янги операцион тизимга қўшилган.\nMaterial You функцияси\nAndroid 12 тизимида энг катта ўзгариш бу - Google'нинг Material дизайн тилининг янги талқини бўлган Material You функциясидир. Google тасвирлаганидек, ушбу функция “ҳар бир экран учун жонли ва ўзига хос дизайнларни яратишга имкон беради.“\nAndroid 12 яратилётганда, Google “monet“ кодли янги тема созланмани ишлаб чиқди. Бу смартфондаги фон расмларнинг рангларига қараб тема яратиб беришга имкон беради. Ушбу созланма очиқ манба эмас, шунинг учун, уни бошқа компаниялар ўз график қобиғларига кирита олмайдилар. Аммо прошивка яратувчилари ҳозирнинг ўзида “monet“нинг очиқ манбали турини ишлаб чиқишди. Учинчи томон илова яратувчилари эса унга турли имкониятларни қўшиб, уни янада бойитишлари мумкин.\nAndroid 12 фақатгина Material You функцияси билан чегараланиб қолмайди. Янги тизимда, шунингдек, билдиришномалар панелининг фойдаланувчи интерфейси қайта ишлаб чиқилди, қувват тугмаси менюсини соддалаштирилди, қулф экраннинг кўриниши ўзгартирилди ва бошқа бир нечта фойдаланувчи интерфейслари ҳам ўзгарди.\nGoogle, шунингдек, виджетларни модернизация қилмоқда ва программистларни янги турдаги виджетларни ишлаб чиқишга ундамоқда.\nAndroid 12'га ниҳоят энг кўп талаб қилинган хусусият қўшилди. Бу давомий скриншотлар функцияси. Бу функция ёрдамида фойдаланувчи бир нечта скриншотларни бирлаштирмасдан, битта катта саҳифани битта скриншотда бирлаштириши мумкин.\nБир қўлли режим\nҲозирги смартфонларнинг дисплейи катталиги сабабли, Google улардан фойдаланишни осонлаштириш мақсадида ушбу режимни ишлаб чиққан. Бу орқали катта дисплейли смартфонларни ҳам бир қўлда бошқариш мумкин.\nЯнги ўйинлар панели ёрдамида фойдаланувчи FPS ўлчагич ва экран ёзуви каби фойдали функцияларга тез кириши мумкин. Бундан ташқари, ушбу панел орқали ҳар бир ўйин учун қурилманинг ишлаш унумдорлигини ўзгартириш, YouTube'да жонли транслация қилиш ёки Play Games'даги ютуқларини текшириш мумкин.\nМахфийлик бошқарув панели\n“Махфийлик бошқарув панели“ деб номланган янги саҳифа фойдаланувчига иловалар қандай рухсатномаларларга эга эканлиги ҳамда қанай рухсатномаларларни сўраётганини кўриш имконини беради. Жойлашув, камера ва микрофон каби рухсатномалардан фойдаланиш вақтининг жадвали ҳам ушбу панелда кўрсатиб борилади.\nКамера ва микрофон махфийлиги\nИлова ҳар доим смартфон камераси ёки микрофонидан фойдаланганда, индикатор қайси илова камера ёки микрофондан фойдаланётганини смартфон эгасига кўрсатиб туради. Бундан ташқари, янги ўтиш тугмалари фойдаланувчига илованинг камера ва микрофондан фойдаланишини тўхтатишга имкон беради.\nЯнги “Суҳбатлар“ виджети фойдаланувчига сўнгги хабар ёки янгиликларни тўғридан-тўғри асосий экрандан кўриш имконини беради.\nЎҚИНГ: Google Pixel 5a 5G'нинг техник жиҳатлари ҳамда қадоқ таркиби билан танишамиз\n#Google #Android 12


ЎзА - Тўй – бир кунлик, “жароҳати” бир умр тузалмаяпти\nТўй – бир кунлик, “жароҳати” бир умр тузалмаяпти\nБир ҳолатни барчамиз кузатганмиз: қўнғиз ўзидан бир неча баробар катта гувалакни тепаликка олиб чиқишга чиранади. Минг бир машаққат билан суриб кетилаётган гувалак охир-оқибат ортга юмалаб, қўнғизни босиб қолади. Жонивор ҳалок бўлмаса-да, оёғидан, “қўли”дан айрилиши ёки ногирон бўлиб қолиши мумкин.\nБу бироз қўполроқ ўхшатиш бўлсада, аммо бугун тўйларда урчиётган дабдабабозликка, исрофгарчиликка айнан мос тушади. Йиллар давомида мисқоллаб йиғган маблағини ёки “отдан қолма, эшагим” қабилида иш тутиб, қулоғигача қарзга ботиб тўй қилаётган оила бошлиқлари, минг афсуски, ақлга ҳам, мантиқга ҳам, шариатга ҳам сиғмайдиган бир кунлик “орзу-ҳаваслар”нинг қурбонига айланишиб, бир умрлик азоб-уқубатга гирифтор бўлишяпти.\nЖамиятда илдиз отаётган бу иллатлар қачон пайдо бўлди, бунга кимлар ва қайси омиллар сабаб бўляпти?\nОдамзод ҳар доим эзгу ниятлар, улкан мақсадлар оғушида яшаб, хайрли тилакларининг рўёбга чиқишини Яратгандан сўраб яшаган... “Эзгу ният”, “улкан мақсад” фақат ўғил уйлантириб, қиз узатишдангина (!) иборат эмас. Афсуски, бугун дабдаба билан тўй қилиш, асъаса билан аза маросимларини ўтказиш аксариятимизнинг умримиз мазмунига айланиб кетди. Бу йўлда чекилган заҳматлар, меҳнату машаққатлар, саъй-ҳаракатлар фарзандларимизнинг таълим-тарбиясига сарфланса эди, ишонинг, бугун сафимизга яна бухорийлар, термизийлар, ибнсинолар, берунийлар, хоразмийлар, навоийлар, улуғбеклар қайтган бўларди...\nДинимиз таълимотларига мутлақо зид, тараққиётимизга тушов, келажагимизга ғов бўлаётган тўй-маъракалардаги, таъзиялардаги дабдабалар, исрофгарчиликларнинг ҳадди-ҳисоби, чек-чегараси йўқ...\nБеҳисоб шукрки, еганимиз олдимизда, емаганимиз ортимизда! Лекин айримларнинг тўқликка шўхлик қилиб, дабдабага берилаётгани юз хил жилва билан ҳаётимизни издан чиқариб, фақатгина муаммоларни чиқармоқда.\nИлоҳий қонунни бузишга ҳеч кимнинг ҳаққи йўқ!\nМутахассислар Янги Зеландияда кўнгилли олти минг оила ўртасида синов-тажриба (эксперимент) ўтказишибди. Уч мингта оилага эркакларни, қолган ярмига эса аёлларни оила бошлиғи қилиб тайинлашибди. Оила раҳбарларининг айтгани – айтган, дегани – деган бўлиш шарти остида. Орадан 12 кунча вақт ўтгач, текшириб кўришса, эркаклар бошлиқ бўлган хонадонларда оила аъзоларининг бир-бирига меҳр-оқибати кучайиб, фарзандларнинг таълим-тарбияси сезиларли даражада ижобий томонга ўзгариб, фароғат қасрининг мустаҳкам пойдевори ўрнатилибди. Аёллар бошлиқ бўлган оилалар эса инқирозга учраб, хонадон аъзолари ўртасида асаб касалликлари, инфаркт (юрак хуружлари), инсульт (мияга қон қуйилиш) ҳолатлари кўпайиб кетибди. Таълим-тарбия издан чиқибди.\nХўш, нега шундай бўлган? Сабаби – илоҳий қонун бузилди. Бежиз Аллоҳ таоло “Нисо” (Аёллар) сурасида: “Эркаклар хотинлар устидан (оила бошлиғи сифатида доимий) қоим турувчилардир. Сабаб – Аллоҳ уларнинг айримлари (эркаклар)ни айримлари (аёллар)дан (баъзи хусусиятларда) ортиқ қилгани ва (эркаклар ўз оиласига) ўз мол-мулкларидан сарф қилиб туришларидир”(34-оят), деб марҳамат қилмаган.\nЭркак зотининг аёлдан баъзи хусусиятларда ортиқ қилиб яратилганида бир неча ҳикматлар мужассам. Тафсирларда, жумладан, қуйида шаръий нуқтаи назардан эркакларга хос хусусиятлар қайд этилган: пайғамбарлик, раҳбарлик, жисмоний куч-қувват, оила нафақасига масъуллик, ақлу идрок, хотира ва тафаккурнинг зиёдалиги, имомлик, муаззинлик, жамоат билан намоз ўқиш, жума намозининг вожиб бўлиши, ташриқ такбирини айтиш, Ватан ҳимояси, тўлиқ гувоҳлик, талоқ бериш ҳуқуқига эга бўлиш, оила номини унга нисбат берилиши, намоз ва рўзани узрсиз адо этиш ва бошқалар. Шу ва бошқа жиҳатларини ҳисобга олиб, аёл кишининг эрига нисбатан итоатли, ҳимоятли ва иффатли бўлиб, оила тотувлиги йўлида доимий ҳаракатда бўлиши диёнат жиҳатидан талаб этилган.\nДемак, Аллоҳ таоло жорий қилиб қўйган илоҳий қонун – оилада эркакнинг раҳбар бўлишига монелик қилишга ҳеч кимнинг ҳаққи йўқ экан!\nОддийгина, ҳамма биладиган бир формула бор. Буни англаб етиш учун катта иқтидор ёки ноёб истеъдод талаб этилмайди. Буни, таъбир жоиз кўрилса, “ҳаёт формуласи” дейиш ҳам мумкин. Доно халқимиз нафақат ҳар бир иборасида, ҳатто ҳар бир сўзида ҳам ҳамма нарсани ўз жойига, ўз ўрнига муносиб (!) қўйиб келган:\nйигит – қиз ёки аксинча: қиз – йигит (тил қоидасига кўра, тире (–) билан бериляпти. Чунки бу иккаласи жуфт сўз эмас);\nкелин-куёв (келинга эҳтиром бор);\nэр-хотин (оила қурилгандан кейин);\nота-она (фарзандли бўлгандан кейин);\nчол-кампир ёки бобо-буви(набирали бўлгандан кейин).\nАгар диққат билан эътибор берсак, турмуш қурилгунча халқимизнинг ҳатто талаффузида ҳамаёл билан эркакни ифода этувчи сўзларини ўринлари аҳамиятсиз, хар хил. Лекин оила тузилгандан кейин эса биринчилик факат эркак(!) кишини зиммасида! Шунинг учун ҳам доно халқимиз эркак кишини ифодалайдиган сўзини аёл ни ифода этувчи сўздан олдин (!)айтади – ЭР-хотин, ОТА-она, ЧОЛ-кампир ёки БОБО-буви деб. Оқимга қарши сузган киши чўкканидек, қонун-қоидаларга зид иш қилган киши, албатта, панд ейди. “Ҳаёт формуласи”ни бузган, яъни аёл эркакдан олдинга ўтиб кетса ёки иккаласининг ўрни алмашса ҳам, оилалар барбод бўлади. Бир дона гугурт бутун бошли ўрмонни кулга айлантирганидек, оилаларнинг инқирозга учраши – жамиятга, жамиятнинг таназзулга юз тутиши – давлатга жуда катта зарар келтириши турган гап.\nОдамларимизнинг ўзларининг айтишларига, Идорамизга хатлар орқали келаётган нолаларга, фуқароларимиздан бўлаётган турли мавзудаги арз-додларга қараганда, тўйлардаги дабдабалар асосан оилада “раҳбар” бўлган аёлларнинг “ташаббуслари” билан амалга ошмоқда.Тўй ва маросимлар дабдабаси, сохта мақтовлар, маҳаллалардаги дув-дув гаплар ҳар қанча чиройли кўринмасин бу – аввало катта исроф, динимизга ёт тушунчалардир. Қуръони каримда: “Исрофгарчиликка мутлақо йўл қўйманг!Чунки исрофгарлар – шайтонларнинг биродарларидир”(Исро сураси, 26–27-оятлар), деб марҳамат қилинган.\nПайғамбаримиз саллаллоҳу алайҳи ва саллам: “Ким тежамли бўлса, қашшоқлик кўрмайди”, – деб марҳамат қилганлар (Имом Термизий ривоятлари).\nТўйлар, маърака-маросимларда “беш хил, баъзан етти хил таом тортилиши керак” деган тушунчалар кўпчилигимизнинг қорин ғамига муккасидан кетганимиздан дарак эмасмикан? Аслида ортиқча овқат еган ёки ичимлик ичган одамнинг танаси оғирлашади, тоат-ибодатида ҳаловат йўқолади, меҳнат қилишга малолланиб қолади.\nРасулуллоҳ саллаллоҳу алайҳи ва саллам: “Одамзод қориндан кўра ёмон бирор идишни тўлдирмаган. Одам боласига гавдасини тик тутишга бир-икки луқма озуқа етади. Агар кўпроқ егиси келса, унда ошқозонининг учдан бири овқатга, учдан бири ичимликка, учдан бири ҳавога тўлдирилиши керак” – деганлар (Имом Термизий ривоятлари).\nБоболаримиз оиласи эҳтиёжидан ортса, қўни-қўшниси, ёрдамга муҳтож кишилар билан баҳам кўришган. Машойихлар: “Яхшилик қанча кўп қилинса ҳам, исроф бўлмайди. Аммо исрофнинг зарраси ҳам – ҳаромдир” деб таъкидлаганлар.\nЭпли келин – сепли келин!\nИнсон бахтли ҳаёт кечириши учун икки нарса: маънавий ва моддий таъминоти етарли бўлиши керак. Моддий томонини ўта “олий” даражада таклаб қўяпмиз – келин-куёвлар учун “орзу-ҳавас” деб, миллионлаб маблағ сарфлаб, 5-6та КамАЗга сиғадиган мебеллар, 7 ухлаб эмас, 77 ухлаб ҳам тушимизга кирмаган уй жиҳозларини олиб беряпмиз... Лекин бахтли ҳаёт учун керакли бўлган иккинчи нарса-чи? Шарқона одоб, оиладаги муносабатлар одоби, келин-куёвларнинг бурч ва вазифалари, дин-диёнат масалалари, ибо, хаё, сўзлашиш одоблари, салом бериш одоблари, ота-она, қайнота-қайнонага муносабат одоблари, миллий қадриятлар – булар бахтли ҳаёт учун керакли бўладиган иккинчи нарса. Лекин, минг афсуслар бўлсинким, шу нарсалардан келин-куёвларимизга тақдим этаёганимизни ҳисоблаб кўрсак, ёш болачаларнинг уч ғилдиракли велосипедини юк қўядиган жойига қўйсак, яна анча жой ортиб ҳам қолади.\nМебеллар, уй жиҳозлари, бошқа моддий нарсалар ҳар қанча зўр ва кўркам бўлмасин, вақт ўтиб эскириши, борингки, модадан қолиб кетиши мумкин. Лекин бебаҳо ва бетакрор маънавий меросимиз – миллий ва диний қадриятларимизни ўз ичида сақлаб келаётган китоблар ҳар доим зарур ва ҳеч қачон модадан қолмайди.\n“Мўмин-мусулмон одам, – Сўфи Оллоёр ҳазратлари айтганларидек, – бирор улуғ кишининг эмас, балки Пайғамбаримизнинг кўрсатмаларига риоя қилиши шарт. Расулуллоҳ саллаллоҳу алайҳи ва саллам ҳам ота бўлганлар, У Зот ҳам қиз чиқарганлар. У Зот ҳам қизларининг сепига рўзғор учун зарур нарсаларни қўшганлар. Хазрати Али разияллоҳу анҳудан ривоят қилинади: “Расулуллоҳ саллаллоҳу алайҳи ва саллам Фотимага бир чийдухоба, бир меш ва ичига изхир (хушбўй ўсимлик)солинган болишни жиҳоз(сеп)қилиб бердилар” (Имом Насоий ривоятлари).\nТасаввур қиляпсизми, бутун коинот, бутун борлиқ ҳурмати учун яратилган Зот – Муҳаммад саллаллоҳу алайҳи ва саллам жаннатий аёлларнинг саййидаси, қизлари Фотима разияллоҳу анҳонинг сепига нималар қўшганларини?!\nҚаёққа кетяпмиз, кимга тақлид қиляпмиз?\nЯқинда “Ўзбекистон” телеканалида тўғридан-тўғри эфирга узатилган “Муносабат” кўрсатувини ойнаи жаҳон орқали барчамиз томоша қилдик. Бу йил биринчи синфга борган фарзандини карнай-сурнай садолари остида мактабга кузатиб қўйган оила бошлиқларини, тўйларда муқаддас динимизга мутлақо зид, ўзбекона одатларимизга умуман тўғри келмайдиган қилиқлар қилаётган ёшларни, кимўзарга маросим қилаётган кишиларни кўриб, очиғи, уялиб кетдим. Негаки, бу кўрсатувни нафақат юртдошларимиз, балки сунъий йўлдош орқали бутун дунё кўрди... Тўй қиламан, деб оиласидан олисда, мусофир юртларда дуч келган қора меҳнатни бажараётган юртдошларимизга раҳмим келди.\nНафсиламрни айтганда, асъасаю дабдабалар, узундан-узун машиналар карвони, шовқин-суронлар, ғат-ғутлар, “севги тарихи”, “куёвнинг қайнона оғзига торт тутиши”, эрсираган қизлардей келин отган гулларни талашиб тутишлар, ҳисобсиз тоғоралар, ҳеч қачон ҳеч ким эгнига илмайдиган сарпо-суруқлар, маданиятининг асли йўқларга ақлсиз тақлидлар... ҳамманинг жонига тегди. Чунки булар ҳаммаси Худо учун эмас, балки риё (!) учун, хўжакўрсин (!) учун бўлгани сабабли одамлар безор бўлишди!\nХўш, бу бачкана одатлар қаердан кириб келяпти? Қандай урф бўляпти? Менимча, бундай бемаъни қилиқлар телеканаллар орқали намойиш этилаётган бемаъно чет эл сериаллари орқали ёшлар онгига сингдириляпти. Бунга қатъий чора кўрилмаса, миллий анъаналаримиздан ажралиб, ёшларни ҳам бой бериб қўямиз. Ёшлар бой берилдими, демак, келажагимизни қўш қўллаб бировларга топширган бўламиз.


Бўри ва етти улоқча\nҚадим ўтган замонларда бир эчки бор экан. Унинг еттита улоқчаси бўлган экан. Ҳамма оналар цингари у ҳам болаларининг еттовини бирдек яхши кўрар ва эркалар экан.\n– Болажонларим, сиз эшикни маҳкам ёпиб, ҳеч кимга очмай ўтиринг. Ўрмонда оч бўри изғиб юрибди. Эҳтиёт бўлинг! – деб тайинларкан.\nОна эчки ўрмонда ўт-ўлан билан овқатланиб, муздек сув ичиб, болаларининг олдига келаркан. Эшикни тақиллатиб қўшиқ айтар экан:\n– Улоқчаларим, болажонларим!\nЭшикни очинг, меҳрибонларим!\nОнангиз сизга сут олиб келди,\nЕлини тўлиб, ерга тўкилди.\nБолалари шу захоти эшикни очиб онасини кутиб олишар эди. Она эчки уларни овқатлантириб, яна ўрмонга кетар экан.\n– Улоқчалар, болачалар!\nСут олиб келди.\n– Эшитяпмиз, эшитяпмиз. Овозинг онамизники эмас! Онамиз ингичка овоз билан қўшиқ айтади.Ҳой бўри бу ердан йўқол!\nБўри ўйлаб-ўйлаб овозини ўзгартириш учун темирчининг ёнига кетибти.\nЭчки болалари эшикни очишиб, ўз оналарини кутиб олишибди. Кейин бирин-кетин бўри келгани, уларни алдаб емоқчи бўлгани ҳақида сўзлаб беришибди. Она эчки улоқчаларини овқатлантириб бўлиб, ҳеч кимга эшик очмаслик ҳақида қаттиқ тайинлабди-да, ўрмонга кетибди.\nОна эчки кетиши билан бўри яна уй ёнида пайдо бўлибди. Эшикни тақиллатиб, ингичка овозда қўшиқ айтибди:\nУлоқчалар бўрини овозини пайқамай эшикни очиб юборишибди. Шу он бўри уй ичига отилиб кириб, эчки болаларини тириклайин бирин-кетин ютиб юборибди. Улоқчаларнинг фақат энг кичкинаси печка ичига кириб омон қолди.\nОна эчки уйга қайтиб келса, эшик очиқ, ҳеч ким йўқ. Она эчки болаларини қидира бошлабди. Узоқ қидириб, чақирибди. Ҳеч кимдан жавоб бўлмабди. Печка ичига назар солиб қалтираб ўтирган кичик боласини топибди. Она эчки бўлган воқеадан хабар топиб, аччиқ-аччиқ куйиниб йиғлабди:\n– Оҳ, болажонларим, улоқчларим!\nЭшикни нега очдингиз, Бўри қўлига нега тушдингиз?!\nУнинг овозини бўри эшитиб:\n– Эҳ, эчкижон! Сенга раҳмим келяпти. Болаларингни мен еганим йўқ, – дебди.\nОна эчки эса уни шохи билан шундай сузибди-ки, бўрининг қорни ёрилиб, ичидан улоқчалар сакраб-сакраб чиқиб, оналари олдига югургилашибди.\nЎшандан бери улоқчалар янада ҳушёр ва тинч-тотув яшар эканлар.


Собиқ министр Сабировга ҳукм чиқарилиши қолдирилди | ҚИРҒИЗИСТОН ЯНГИЛИКЛАРИ\nСобиқ министр Сабировга ҳукм чиқарилиши қолдирилди\nИжтимоий тараққиёт собиқ министри Равшан Сабировга чиқарилиши керак бўлган ҳукм унинг СИЗОдан маҳкама залига олиб кетилаётганда юзага чиққан “юрак муаммолари” сабаб қолдирилди. Ҳозир Сабиров касалхонада.\nСабиров юрагидаги оғриқ сабаб Бишкек шаҳар судигача етиб келолмаган. Унинг юрагида “оғриқ” йўлда пайдо бўлган.\nСабиров синглиси Kloop.kg билан суҳбатда унинг акасида юрак мускулларининг сиқилиши касали борлигини айтди.\n«Улар бу ерга келишаётганда унинг аҳволи оғирлашди. Улар Республика марказига мурожаат қилишган. У ердан эса келмасликка сабаб борлиги ҳақида справка юборишган», — деди собиқ мулозимнинг ўз исмини ошкор қилишни истамаган яқини.\nИталия ширкатидан бола асраб олишга рухсат бериш учун пора талаб қилганликда айбланаётган ижтимоий тараққиёт собиқ министри Равшан Сабировга ҳукм 21 феврал ўқилиши керак эди.\nҲукмни чиқариш 28 феврал кунга кўчирилди.\nМирзахметов дастлаб ўз бошлиғи учун пора олганини билдирганди, бироқ кейинчалик кўрсатмаларини Сабиров фойдасига ўзгартирди.\nМахсус хизмат ходимлари Сабировни 5 июл куни қўлга олган. Мулозим ўзига қўйилаётган барча айбловларни рад этиб келади.\n«Мен айбловнинг бирор биндига ҳам рози эмасман. Мен ҳеч кимдан пора талаб қилмаганман», –деганди Сабиров ўз иши бўйича ўтаётган маҳкамаларнинг бирида.\nАввалги мақолаЖалолободдаги тунги клубда ёнғин чиқди\nНавбатдаги мақолаИжтимоий телеканал бошчиси Ташиевдан кечирим сўраши мумкин


“Ўзметкомбинат” йил бошидан махсулот экспортини 12 фоиздан ортиғига оширди Ўзбекистон янгиликлари\n“Ўзметкомбинат” йил бошидан махсулот экспортини 12 фоиздан ортиғига оширди\nУзбекистан, Ташкент – ЯН Batafsil.uz.“Ўзбекистон металлургия комбинати” томонидан 2019 йилнинг январь-август ойлари давомида махсулот экспорти 275.6 минг тоннагача оширилган. Корхона матбуот хизматининг маълум қилишича, бу кўрсаткич ўтган йилнинг шу даврига нисбатан 12 фоизга кўпайган.\nЭкспортнинг аксарият улуши қора металл прокатига тўғри келади. Қолган қисмини эса сирланган идишлар ташкил этади.\n“Бугунги кунда саккизта давлатга махсулотимиз экспорт қилинади. Афғонистон ва Қозоғистон металлопрокат, Тожикистон сирланган идиш, металлопрокат ва иссиқликни сақловчи материаллар, Беларусь мис ва унинг қотишмаси, Украина – металлопрокат, Туркманистон қурилиш михларини харид қилмоқда”, – дея таъкидлади “Ўзметокомбинат”нинг маркетинг бўлими бошлиғи Эркин Ибрагимов.\nУнинг сўзларига кўра, айни пайтда комбинат томонидан янги хорижий йўналишлар кўриб чиқилмоқда. Масалан, Озарбайжонга махсулот етказиб бериш ҳисобига экспорт географиясини янада кенгайтириш режалаштирилган. Мазкур давлатга “Ўзметкомбинат” мис ва унинг қотишмасини экспорт қилади.\n“Умуман олганда, йил охиригача комбинат томонидан 350 000 тоннага тенг махсулотни экспорт қилиш режаси мавжуд. Таъкидлаш лозимки, амалдаги экспорт кўрсаткичи бундан ҳам кўпроқ бўлиши мумкин. Чунки маҳаллий махсулотга бўлган талаб, айниқса МДҲ давлатларида тобора ошмоқда. Махсулотни ташиш ва логистика шароитлари ҳам яхшиланиб бормоқда”, - деди суҳбатдошимиз.\nЭслатиб ўтиш жоизки, 2017 йилда “Ўзметкомбинат” хорижнинг SFI Management Group компаниясига ишончли бошқарув асосида топширилган эди. Айни пайтда чет эл компанияси Олмалиқ ТМК ва “Ўзиккиламчиранглиметалл” каби корхоналари акцияларининг давлат пакетларини бошқариб келмоқда.\nКомпания нафақат давлат улушларини бошқариб келмоқда, балки ўзи ҳам Ўзбекистонга инвестиция киритмоқда. SFI Тошкент шаҳрида илк ҳисобланадиган металлургия комбинатини қуриш лойиҳасини амалга оширмоқда. Янги завод бир йилда 500 минг тонна совуқ прокатли тунука ишлаб чиқариш қувватига эга бўлади. Бу лойиҳа бўйича инвестиция ҳажми 280 милион еврони ташкил қилади.